**Ministerul Investițiilor și Proiectelor Europene**

**Programul Operaţional Infrastructură Mare 2014-2020**

**Axa Prioritară 11: Măsuri de îmbunătățire a eficienței energetice și stimularea utilizării energiei regenerabile, *Obiectivul specific 11.1: Eficiență energetică și utilizarea energiei din surse regenerabile pentru consumul propriu la nivelul întreprinderilor***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**SPRIJINIREA IMM-URILOR ȘI A ÎNTREPRINDERILOR MARI ÎN IMPLEMENTAREA UNOR MĂSURI DE ÎMBUNĂTĂȚIRE A EFICIENȚEI ENERGETICE A CLĂDIRILOR INDUSTRIALE ȘI CONSTRUCȚIILOR ANEXE ȘI A CLĂDIRILOR PENTRU PRESTĂRI SERVICII ȘI CONSTRUCȚII ANEXE LA NIVELUL ÎNTREPRINDERILOR ÎN CADRUL PROGRAMULUI OPERAȚIONAL INFRASTRUCTURĂ MARE 2014-2020**

Apel 1: Măsuri de ajutor de stat pentru reabilitare termică clădiri

Apel 2: Măsuri de ajutor de stat pentru reabilitare termică clădiri - clasa CAEN 10, 11(parțial)

**2022**

Cuprins

[Capitolul 1. informaţii despre apelul de proiecte 4](#_Toc115260432)

[1.1. Axa prioritară, proritatea de investiţii aferentă şi obiectivul specific 4](#_Toc115260433)

[1.2. Tipul apelului de proiecte şi perioada de depunere a propunerilor de proiecte 5](#_Toc115260434)

[1.3. Acţiunile sprijinite şi activităţi 6](#_Toc115260435)

[1.3.1. Acţiunile finanţabile conform POIM 6](#_Toc115260436)

[1.3.2. Activităţile finanţabile în cadrul Obiectivului specific 11.1 7](#_Toc115260437)

[1.4. Tipuri de solicitanţi 8](#_Toc115260438)

[1.5. Grup ţintă 9](#_Toc115260439)

[1.6. Indicatori 9](#_Toc115260440)

[1.7. Alocarea stabilită pentru apelul de proiecte 10](#_Toc115260441)

[1.8. Valoarea minimă şi maximă a proiectului, rata de cofinanţare 11](#_Toc115260442)

[1.9. Ajutor de stat 11](#_Toc115260443)

[Capitolul 2. Reguli pentru acordarea finanţării 16](#_Toc115260444)

[2.1. Eligibilitatea solicitantului 18](#_Toc115260445)

[2.2. Eligibilitatea proiectului 23](#_Toc115260446)

[2.3.Eligibilitatea cheltuielilor 28](#_Toc115260447)

[Capitolul 3. completarea Cererii de Finanţare 32](#_Toc115260448)

[3.1. Înregistrarea solicitantului în sistem 36](#_Toc115260449)

[3.2. Modalitatea de completare a Cererii de finanţare MySMIS 36](#_Toc115260450)

[3.3.1 Obiectivele şi rezultatele proiectului 36](#_Toc115260451)

[3.3.2. Context şi justificare 36](#_Toc115260452)

[3.3.3 Sustenabilitate 37](#_Toc115260453)

[3.3.4 Relevanţă 37](#_Toc115260454)

[3.3.5 Riscuri 37](#_Toc115260455)

[3.3.6 Complementaritate 37](#_Toc115260456)

[3.3.7 Aplicarea principiilor orizontale 38](#_Toc115260457)

[3.3.8. Descrierea investiţiei 38](#_Toc115260458)

[3.3.9 Analiza energetică 39](#_Toc115260459)

[3.3.11. Managementul de proiect 40](#_Toc115260460)

[3.3.12. Elaborarea bugetului şi categoriile de cheltuieli 40](#_Toc115260461)

[3.3.13 Evaluarea Impactului asupra Mediului (EIM) 40](#_Toc115260462)

[3.3.14 Analiza financiară 40](#_Toc115260463)

[3.3.15 Documentația tehnico-economică 41](#_Toc115260464)

[Capitolul 4. procesul de evaluare şi selecţie 41](#_Toc115260465)

[4.1 Etapa evaluare în IMM RECOVER 41](#_Toc115260466)

[4.2 Depunerea și soluționarea contestațiilor in platforma IMM RECOVER 43](#_Toc115260467)

[4.3 Contractarea proiectelor 43](#_Toc115260468)

[4.4 Etapa de verificare în MYSMIS 44](#_Toc115260469)

[4.5 Depunerea și soluționarea contestațiilor după verificarea în MYSMIS 45](#_Toc115260470)

[Anexe 45](#_Toc115260471)

[Anexa 1.A Fișa IMM Recover 45](#_Toc115260472)

[Anexa 1.B Cerere de finanțare MySMIS 45](#_Toc115260473)

[Anexa 2.1 Grila de verificare IMM Recover 45](#_Toc115260474)

[Anexa 2.2 Grila verificare MySMIS 45](#_Toc115260475)

[Anexa 3. Modele de declarații și formulare anexe la cererea de finanțare (de eligibilitate, angajament, conflict de interese, declaraţie privind încadrarea în categoria IMM – generată de IMM Recover și declaraţie privind încadrarea în categoria IMM- conform ghidului, declarație prin obigativitatea/neobligativitatea depunerii declarației de consum, necesitatea emiterii autorizației de construire, asumarea ipotecii/gajului) 45](#_Toc115260476)

[Anexa 4 Decarația privind conformitatea cu ajutorul de stat 45](#_Toc115260477)

[Anexa 5. Categorii de cheltuieli indicative pentru proiectele finanțate în cadrul OS 11.1 45](#_Toc115260478)

[Anexa 6. Model orientativ al contractului de finanțare 45](#_Toc115260479)

[Anexa 7. Indicatori de mediu 45](#_Toc115260480)

[Anexa 8. Tabel plan informare si publicitate (in IMM Recover se va atașa într-un document consolidat impreună cu Anexa C.11 Declarația privind activitățile defășurate, alte grafice și planuri solicitate) 45](#_Toc115260481)

[Anexa 9. Model financiar recomandat 45](#_Toc115260482)

[Anexa 10. Model cadru analiză energetică 45](#_Toc115260483)

[Anexa 12 Lista coduri CAEN 10 si 11 cu alocare separată 45](#_Toc115260484)

Anexa 13 Declarație privind activitățile desfășurate, alte grafice și planuri solicitate…….44

Anexa 14 Reguli, principii aplicabile privind completarea declarației IMM………………………..44

**Capitolul 1. informaţii despre apelul de proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii, în cadrul Axei Prioritare 11 Măsuri de îmbunătățire a eficienței energetice și stimularea utilizării energiei regenerabile, *Obiectivul* *Specific 11.1**Eficiență energetică și utilizarea energiei din surse regenerabile pentru consumul propriu la nivelul întreprinderilor.*

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document, ce derivă din Programul Operaţional Infrastructură Mare 2014-2020 și modul său de implementare, vor fi interpretate exclusiv de către Ministerul Investiției și Proiectelor Europene (MIPE), cu respectarea legislației în vigoare, folosind metoda de interpretare sistematică, și aplicarea principiilor privind tratamentul egal și nediscriminarea solicitanților la finanțare. Vă atragem atenția că în cadrul apelurilor de proiecte lansate prin prezentul ghid nu se solicită claficări. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui aplicant/proiect.

Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document, precum şi toate prevederile din anexele la acesta şi să vă asigurați că aţi înţeles toate aspectele legate de specificul intervenţiilor finanţate.

Atragem atenția că apelul de proiecte se va desfășura în cadrul platformei IMM RECOVER, iar proiectele depuse vor fi transferate ulterior de către solicitanți în platforma MYSMIS, în condițiile comunicate, prin instrucțiuni emise ulterior de către AMPOIM. Toate documentele aferente proiectelor vor fi atașate în cadrul Platformei IMM ReECOVER, și ulterior, pe răspunderea solicitantului, vor fi transferate în cadrul MYSMIS pentru derularea etapei de verificare în backoffice SMIS.

Vă recomandăm ca, până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/ clarificări pentru accesarea fondurilor în cadrul prezentului apel. De asemenea, MIPE va pune la dispoziția solicitanților la finanțare un număr de telefon aferent liniei verzi unde se vor putea solicita clarificări/îndrumări pentru completarea și transmiterea cererii de finanțare în cadrul platformei IMM RECOVER.

### 1.1. [Axa](#_Toc276380153) prioritară, proritatea de investiţii aferentă şi obiectivul specific

**Axa Prioritară 11 - *Măsuri de îmbunătățire a eficienței energetice și stimularea utilizării energiei regenerabile* vizează** Obiectivul Tematic 4 „*Sprijinirea tranziţiei către o economie cu emisii scăzute de dioxid de carbon în toate sectoarele*”, urmărind promovarea investiţiilor în măsuri de eficienţă energetică în vederea asigurării contribuţiei la obiectivele Uniunii Europene pentru perioada 2021-2030, asumate la nivel național prin Planul Național Integrat în domeniul Energiei și Schimbărilor Climatice 2021-2030 (PNIESC) privind consumul final de energie provenită din resurse regenerabile şi creşterea eficienţei energetice.

***Prioritatea de investiţii 4ii. Promovarea eficienţei energetice şi a utilizării energiei din surse regenerabile în întreprinderi***

***Obiectivul specific 11.1. Eficiență energetică și utilizarea energiei din surse regenerabile pentru consumul propriu la nivelul întreprinderilor*** promovează acţiuni orientate spre măsuri de eficiență energetică și reducerea consumului.

***ATENȚIE: Orice modificare legislativă se aplică fără a fi nevoie de modificarea ghidului solicitantului***

**Rezultatul*****urmărit (****investiții în scopul reducerii consumului de energie* la nivelul *IMM-urilor și întreprinderilor mari****) este:***

* Sprijin pentru mediul de afaceri în scopul de a dobândi independență energetică prin realizarea de economii de energie specifice clădirilor și construcțiilor industriale/prestărilor de servicii

România își propune să reducă mai mult nivelurile de consum de energie primară și finală până la sfârșitul anului 2030, pentru a atinge obiectivul Uniunii Energetice. România vizează un consum de energie primară de 32,3 Mtep, respectiv un consum final de energie de 25,7 Mtep, realizând astfel economii de energie de 45,1%, raportate la consumul de energie primară pentru 2030, respectiv 40,4% pentru consumul final de energie comparativ cu scenariul de bază PRIMES 2007.

***Alte rezultate secundare la nivelul intreprinderii care vor implementa aceste măsuri sunt:***

1. reducerea consumului de energie electrică și termică, resurse energetice, de către microîntreprinderi, IMM-uri și întreprinderile mari în calitate de beneficiari cu cel puțin 10%;
2. reducerea emisiilor de gaze cu efect de seră raportate la economiile de energie realizate ca urmare a implementării investiției;
3. reducerea intensității energetice a activității IMM-urilor și întreprinderilor mari;
4. o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului;

***1.2. Tipul apelului de proiecte şi perioada de depunere a propunerilor de proiecte***

Prin prezentul ghid se lansează două apeluri de proiecte, ambele prin IMM Recover. Ambele sunt **apeluri de proiecte competitive**, cu termen limită de depunere, stabilit în corelare cu cadrul de performanţă al POIM.

1. Apel 1 Măsuri de ajutor de stat pentru reabilitare termică clădiri

Data și ora deschidere apel de proiecte (începere depunere de proiecte): 11.10.2022 , ora 10.00

Data şi ora închidere depunere de proiecte: 26.10.22 , ora 17.00

1. Apel 2 Măsuri de ajutor de stat pentru reabilitare termică clădiri - clasa CAEN 10, 11(parțial)

Data și ora deschidere apel de proiecte (începere depunere de proiecte): 11.10.2022 , ora 10.00

Data i ora închidere depunere de proiecte: 26.10.2022 , ora 17.00

**Pentru alocarea dedicată măsurilor de eficiență energetică pentru activitățile productive aferente grupei de clase CAEN 10 și respectiv din grupa de clase CAEN 11, codurile CAEN 1106 și 1107**, în conformitate cu Ordinul președintelui Institutului Național de Statistică nr. 337/2007 privind actualizarea Clasificării activităților din economia națională— CAEN, cu modificările și completările ulterioare se va lansa un apel de proiecte dedicat prin IMM Recover, în timp ce pentru restul alocării disponibile se va lansa un alt apel de proiecte, cu aceleași coordonate.

Lista **activităților productive aferente grupei de clase CAEN 10 și respectiv din grupa de clase CAEN 11, codurile CAEN 1106 și 1107 pentru care vor putea fi depuse proiecte în cadrul Apelului 2** este detaliată în anexa 12 la prezentul ghid. Această alocare este justificată în contextul actual al crizei energetice și a apropierii de zona de conflict ucraineană, precum și a condițiilor socio-economice, a riscurilor naturale și a schimbărilor climatice asociate, creând a presiune suplimentară asupra securității alimentare și lanțurilor valorice esențiale, fiind necesare măsuri care să contribuie la menținerea competitivității domeniului alimentar și energetic. Proiectele ce propun măsuri de eficiență energetică pentru activitățile productive aferente grupelor de clase CAEN 10 și din grupa de clase CAEN 11, codurile CAEN 1106 și 1107 vor fi finanțate în cadrul unui apel distinct.

**Cu excepția limitării asupra claselor CAEN eligibile din cadrul apelului cu alocare dedicată, toate celelalte condiții de conformitate, eligibilitate, evaluare prevăzute în cadrul prezentului ghid sunt aplicabile pentru toate apelurile lansate în baza prezentului ghid.**

**Atenție!**

În cadrul aceluiași apel un solicitant poate depune o singură cerere de finanțare.

Proiectele dedicate măsurilor de eficiență energetică pentru activitățile productive aferente grupei de clase CAEN 10 și respectiv din grupa de clase CAEN 11, codurile CAEN 1106 și 1107 pot fi depuse și pot primi alocare doar în cadrul apelului dedicat acestora. Acestor solicitanți și proiecte le sunt aplicabile toate cerințele și condițiile din prezentul Ghid.

AM POIM poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanțare se vor depune prin aplicația electronică IMM RECOVER, cu toate anexele solicitate prin prezentul ghid. În cazul nedepunerii documentației complete în cadrul IMM Recover, respectiv nu sunt anexate toate documentele obligatorii conform prezentului Ghid, proiectul nu va putea fi transmis. Depunerea unei documentații incomplete în IMM Recovr va conduce la respingerea cererii de finanțare.

Ulterior semnării contractului de finanțare, beneficiarii de fonduri externe nerambursabile încarcă în sistemul informatic MySMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Neîncărcarea în MySMIS a documentelor transmise în IMM Recover pentru finalizarea verificărilor, în conformitate cu prevederile contractului de finanțare poate atrage rezilierea acestuia fără îndeplinirea altor formalități, cu recuperarea integrală a sumelor plătite.

Prelucrarea datelor în sistemele informatice utilizate, respectiv IMM Recover și MySMIS2014-2020, se efectuează cu respectarea Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), denumit în continuare Regulamentul (UE) 2016/679, precum și a legislației naționale aplicabile domeniului protecției datelor cu caracter personal.

**Atenție!**

Acordarea finanțării în cadrul prezentelori apeluri se realizează sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora. În funcție de forma aprobată de către CE, MIPE își rezervă dreptul de a pune în corelare prezentul ghid cu modificările Programului, cu respectarea tratamentului egal al solicitanților.

### 1.3. Acţiunile sprijinite şi activităţi

### 1.3.1. Acţiunile finanţabile conform POIM

În cadrul acestui obiectiv specific vor fi finanţate proiecte care au ca obiectiv sprijinirea microîntreprinderilor, IMM-urilor și a întreprinderilor mari în implementarea unor m**ăsuri de eficiență energetică a clădirilor industriale și construcțiilor anexe și a clădirilor pentru prestări servicii și construcții anexe**,cu excepția clădirilor administrative sau altor categorii de clădiri care nu sunt destinate activităților de producție/servicii ale întreprinderilor

### 1.3.2. Activităţile finanţabile în cadrul Obiectivului specific 11.1

**Pentru investițiile specifice prevăzute la secțiunea 1.3.1, denumite în continuare reabilitări termice, sunt sprijinite următoarele categorii de activități, în conformitate cu prevederile art 6, lit a) din OUG 112/2022 privind instituirea unor măsuri pentru stimularea investițiilor cu finanțare din fonduri externe nerambursabile în domeniul eficienței energetice, resurselor regenerabile de energie pentru întreprinderi mari și întreprinderi mici și mijlocii, energiei verzi din surse regenerabile destinate autorităților publice locale, precum și unele măsuri în domeniul specializării inteligente, precum și pentru modificarea și completarea unor acte normative, cu modificările și completările ulterioare:**

**- lucrări de reabilitare termică a anvelopei clădirilor așa cum sunt definite la art. 7 alin. (1) literele b) și c) din *Schema de ajutor de stat pentru sprijinirea IMM-urilor și a întreprinderilor mari în implementarea unor măsuri de îmbunătățire a eficienței energetice a clădirilor industriale și construcțiilor anexe și a clădirilor pentru prestări servicii și construcții anexe* *în cadrul Programul Operațional Infrastructură Mare 2014-2022* aprobată prin OMIPE nr. 2613/27.09.2022 (denumită în continuare Schemă de ajutor de stat), respectiv clădiri industriale și construcții anexe și clădiri pentru prestări servicii și construcții anexe, inclusiv pereți exteriori, ferestre, tâmplărie, planșeu peste ultimul nivel, planșeu peste subsol, a șarpantelor și învelitoarelor, inclusiv măsuri de consolidare a clădirii, excepție făcând lucrările privind consolidări seismice.**

**În cazul clădirilor cu destinație mixtă, administrativă și de producție, acestea pot fi considerate eligibile pentru măsuri de eficiență energetică dacă spațiul destinat activității de producție este mai mare decât cel destinat activității administrative.**

**Nu sunt eligibile pentru măsuri de eficiență energetică în cadrul apelurilor acoperite de prezentul ghid, sediile în care se desfășoară activități economice situate în blocuri multifamiliale și/sau unifamiliale.**

În măsura în care reprezintă cheltuieli eligibile, costurile aferente lucrărilor de consolidare la clădiri și construcțiile anexe nu pot depăși 15% din valoarea totală a proiectului.

**Costurile aferente lucrărilor privind consolidările seismice nu sunt eligibile.**

**Activitățile proiectului începute înainte de data depunerii cererii pentru finanțare la Ministerul Investițiilor și Proiectelor Europene (precum lucrări pregătitoare, obținerea avizelor și autorizațiilor și realizarea analizei energetice, precum și a studiilor tehnice stabilite de standarde și normative pentru pregătirea proiectului), nu reprezintă costuri/cheltuieli eligibile în conformitate cu prevederile art. 19, alin.(6) din Schema de ajutor de stat**.

În conformitate cu prevederile Schemei de ajutor de stat, costurile/cheltuielile care nu sunt direct legate de obținerea unui nivel mai ridicat de eficiență energetică nu sunt eligibile.

Cheltuielile cu managementul proiectului, auditul proiectului, informarea și publicitatea, supervizarea, asistența tehnică, cheltuielil cu organizarea de șantier, cheltuielile cu taxele/comisioanele pentru obținerea avizelor/acordurilor nu sunt eligibile.

**Nu se acorda sprijin pentru activitatile din domeniile investițiilor imobiliare, consultanței, asistenței tehnice. De asemenea, nu sunt eligibile imobilele în care se desfășoară exclusiv activități în domeniile investițiilor imobiliare, consultanței, asistenței tehnice.**

|  |
| --- |
| Atenţie !   * Pentru managementul proiectului, solicitantul la finanțare poate utiliza personal propriu sau poate externaliza serviciile, cu mențiunea că managerul de proiect și relația cu finanțatorul se va realiza exclusiv cu solicitantul la finanțare. * Cheltuielile cu achiziționarea serviciilor de consultanță pentru managementul proiectului nu sunt eligibile. * În scopul asigurării unei identităţi vizuale armonioase şi pentru respectarea unitară a regulilor privind vizibilitatea, Beneficiarii vor trebui să aplice cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa <https://mfe.gov.ro/comunicare/strategie-de-comunicare>). * Activităţile de comunicare vor fi adaptate din punct de vedere al valorii, frecvenţei şi complexităţii, în funcţie de specificitatea proiectului gestionat de beneficiar. * Cheltuielile cu activitățile de comunicare, publicitate nu sunt cheltuieli eligibile. |

### 1.4. Tipuri de solicitanţi

Solicitanţii eligibili în cadrul OS 11.1 sunt:

|  |
| --- |
| a) Microîntreprinderi, întreprinderi mici și mijlocii,  b) Întreprinderi mari, |

cu excepția întreprinderilor care solicită finanțare pentru activități enumerate în Anexa nr. 1 la Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare, astfel cum au fost definite conform art. 3 al Ordonanței de urgență 112/2022, cu modificăril și completările ulterioare.

Enitățile mai sus menționate sunt înființate în baza:

- Legii societăţilor nr. 31/1990, republicată, cu modificările şi completările ulterioare,

- Legii nr. 1/2005 privind organizarea şi funcţionarea cooperaţiei, republicată, cu modificările ulterioare

- Ordonanţei de urgenţă a Guvernului nr. 6/2011 pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, aprobată cu modificări prin Legea nr. 301/2011, cu modificările şi completările ulterioare;

Nu sunt eligibile alte forme de organizare a întreprinderilor și/sau alte entități asimilate acestora.

Sucursalele, agențiile, reprezentanțele sau alte asemenea unități fără personalitate juridică nu pot aplica pentru finanțare în cadrul prezentului apel. Societatea care le deține poate aplica la finanțare pentru acestea, cu condiția îndeplinirii tuturor condițiilor de acordare a finanțării, iar analiza economico-financiară se realizează prin raportare la aceasta.

În ceea ce privește filialele, potrivit art. 42 din Legea 31/1990, acestea sunt societăţi cu personalitate juridică şi se înfiinţează în una din formele de societate enumerate la art. 2 din același act normativ, respectiv societate în nume colectiv, societate în comandită simplă, societate pe acţiuni, societate în comandită pe acţiuni şi societate cu răspundere limitată) şi în condiţiile prevăzute de acea formă. Ele vor avea regimul juridic al formei de societate în care s-au constituit. Legăturile cu întreprinderea mamă se vor lua în considerare cu privire la întreprinderea unică, întreprinderile partenere/legate. De asemenea, pentru încadrarea solicitantului în diferitele categorii de întreprinderi, se vor avea în vedere inclusiv informațiile financiare consolidate ale întreprinderii mamă.

Nu sunt eligibile parteneriatele în cadrul apelurilor de proiecte lansate prin prezentul ghid.

### 1.5. Grup ţintă

Nu se aplică.

### 1.6. Indicatori

PentruObiectivul specific *11.1.* ***Eficiență energetică și utilizarea energiei din surse regenerabile pentru consumul propriu la nivelul întreprinderilor*** *,* au fost prevăzuţi următorii indicatori de program şi proiect:

| **ID** | **Indicatori obligatorii la nivel de proiect** | **Unitate de măsură** |
| --- | --- | --- |
| **CO01** | **Investiție productivă: Număr de societăți sprijinite** | **Nr. întreprinderi** |
| **CO34** | **Reducerea gazelor cu efect de sera: Scădere anuală estimată a gazelor cu efect de seră** | **Echivalent tone de CO2** |

Toate proiectele vor demonstra contribuţia la indicatorul de rezultat:

|  |  |  |
| --- | --- | --- |
| 2S144 | Intensitatea energetică în economie | kgep/1000 euro |
| *În descrierea proiectului, fiecare solicitant va estima contribuția cantitativă la indicatorul de rezultat, prin estimarea intensității energetice la nivelul societății, la începutul proiectului și ulterior implementării măsurilor de reducere a consumului de energie, stabilite exclusiv prin instrumentele furnizate de proiect.* | | |

*Pentru economia de energie estimată a fi obţinută în cadrul procesului industrial, prin aplicarea măsurilor de îmbunătățire a eficienţei energetice stabilite pe baza informațiilor obținute din sistemul de monitorizare propus prin proiectul pentru care se solicită finanţare, se va acorda un punctaj în cadrul grilei de evaluare tehnico-economice. Investiția implementată în cadrul măsurilor de eficiență energetică (proiectelor) finanțate în cadrul prezentului apel de proiecte determină o scădere a consumului energetic total al proiectului de minim 10% față de indicatorii energetici specifici inițiali, pe baza analizei energetice. În situația în care nu se realizează economii de energie de cel puțin 10%, proiectul este declarat neeligibil. Economia de energie asumată va trebui realizată în primul an calendaristic după realizarea proiectului și va trebui asigurată pe toată perioada de sustenabilitate a proiectului.*

**Definiţiile indicatorilor şi indicaţii privind cuantificarea acestora**

**CO01 = numărul de întreprinderi sprijinite pentru măsuri de eficiență energetică și/sau utilizarea a surselor de energie regenerabilă**

**CO34 (pentru eficiență energetică)** = estimarea totală a scăderii anuale a cantității de emisii de gaze cu efect de seră pentru anul ulterior implementării proiectului, ca urmare a creșterii eficienței energetice.

**Formula de calcul:** Diferența dintre cantitatea de emisii de gaze cu efect de seră, redusă ca urmare a reducerii consumului de energie în anul ulterior implementării proiectului și anul de referință, cu impact în reducerea emisiilor de gaze cu efect de seră, în echivalent tone de CO2.

Emisiile de CO2 se vor calcula prin utilizarea factorului de emisii din Anexa VI a Regulamentului (UE) nr. 601/2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (în functie de combustibilul utilizat), care se înmulțește cu energia economisită propusă a se obține anual prin proiect, până la finalul perioadei de sustenabilitate a proiectului (măsurată în MWh). Pentru energia electrică economisită, factorul de emisii utilizat este 0,33 tone CO2/MWh. Se va avea în vedere factorul de emisii specific în funcție de tipul de energie economisită.

**2S144=** Intensitatea energetică exprimă consumul intern brut de energie în relaţie cu economia naţională (cantitatea de energie necesară pentru producerea unei unităţi de PIB). Reprezintă consumul intern brut de energie (calculat în tone petrol echivalent - tep) raportat la PIB.

**Formula de calcul**: Se împarte consumul total energetic intern brut (CBIE) la PIB

**Intensitatea energeticǎ a economiei (IEE) = Sum CBIE (pentru fiecare purtǎtor de energie primarǎ)/PIB**

**Atenţie!**

Indicatorii de mediu (Anexa 7) vor fi monitorizaţi în vederea raportării anuale a acestora. Se vor monitoriza acei indicatori care sunt relevanți în funcție de avizul / acordul de mediu. În cazul în care autoritatea competentă de mediu nu solicită nicio măsură de monitorizare, solicitantul va raporta în implementare emisiile de poluanți (echivalent CO2).

Emisiile de CO2 se vor calcula prin utilizarea factorului de emisii din Anexa VI a Regulamentului (UE) nr. 601/2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (în functie de combustibilul utilizat), care se înmulțește cu energia economisită propusă a se obține anual prin proiect, până la finalul perioadei de sustenabilitate a proiectului (măsurată în MWh). Pentru energie electrică economisită, factorul de emisii utilizat este 0,33 tone CO2/MWh. Se va avea în vedere factorul de emisii specific în funcție de tipul de energie economisită.

### 1.7. Alocarea stabilită pentru apelul de proiecte

Bugetul alocat apelurilor de proiecte este împărțit după cum urmează:

Tabel 1 Buget Apel 1 Măsuri de ajutor de stat pentru reabilitare termică clădiri

| **Apel** | **Alocare netă POIM (euro)** | **Buget limită contractare (euro)\*** |
| --- | --- | --- |
| Măsuri de ajutor de stat pentru reabilitare termică clădiri | 115.000.000 | 115.000.000 |
| ***Total*** | 115.000.000 | 115.000.000 |

Tabel 2 Buget Apel 2 Măsuri de ajutor de stat pentru reabilitare termică clădiri - clasa CAEN 10, 11(parțial)

| **Apel** | **Alocare netă POIM (euro)** | **Buget limită contractare (euro)\*** |
| --- | --- | --- |
| ***Măsuri de ajutor de stat pentru reabilitare termică clădiri - clasa CAEN 10, 11, codurile CAEN 1106 și 1107*** | 85.000.000 | 85.000.000 |
| ***Total*** | 85.000.000 | 85.000.000 |

*\*Bugetul apelurilor reflectă sumele alocate prin POIM, la care s-au adăugat sume din supracontractare, conform art. 12 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.*

*În conformitate cu prevederile Schemei de ajutor de stat aprobată prin Ordinul MIPE nr………………………………………………………….., AM POIM semnează contracte de finanțare în valoare de 100.000.000 euro în 2022, respectiv 100.000.000 în 2023. Sumele neutilizate în 2022 vor fi reportate pentru anul 2023. Dacă proiectele depuse permit utilizarea sumelor din anul 2023, bugetul este utilizat în avans, dar nu mai mult de 150 milioane de euro/an. Potrivit Schemei de ajutor de stat, AM POIM semnează contractele de finanțare până la 28.02.2023*

### 1.8. Valoarea minimă şi maximă a proiectului, rata de cofinanţare

Pentru proiectele finanţate prin *Obiectivul specific 11.1,* după caz, ținând cont de prevederile de la secțiunea 1.9 Ajutor de stat referitoare la intensitățile ajutorului de stat,se asigură finanţarea după cum urmează:

În cazul proiectelor finanțate în cadrul Obiectivului specific 11.1:

|  |  |
| --- | --- |
| **Valoarea maximă a finanţării acordate pentru costurile totale eligibile** | **65% (85% FC + 15% buget de stat)** |
| **Contribuţia eligibilă minimă a beneficiarului** | **35%** |
| **Contribuţia comunitară (FC) la finanţarea acordată** | **85%** |
| **Contribuţie publică naţională la finanţarea acordată (buget de stat)** | **15%** |

**Valoarea minimă** a finanţării nerambursabile acordate pentru o întreprindere, în cadrul ambelor apeluri de proiect(indiferent de tipul acesteia - mică, mijlocie sau mare) este de **50.000 euro,** iar **valoarea maximă** a finanţării nerambursabile acordate nu poate depăși **500.000 euro,** echivalentul în lei calculat la cursul 1 euro=4,95 lei, conform Schemei de ajutor de stat aprobată prin OMIPE nr. 2613/27.09.2022.

Valoarea proiectului nu trebuie limitată la 500.000 euro, solicitantul având posibilitatea de a-și asuma o valoarea mai mare prin intermediul costurilor neeligibile.

### 1.9. Ajutor de stat

Pentru proiectele finanţate prin Axa Prioritară 11 Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, *Obiectivul Specific 11.1 Eficiență energetică și utilizarea energiei din surse regenerabile pentru consumul propriu la nivelul întreprinderilor*, beneficiarii eligibili sunt întreprinderile mici și mijlocii, inclusiv microîntreprinderile și întreprinderile mari, cu excepția întreprinderilor care solicită finanțare pentru activități enumerate în Anexa nr. 1 la Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare, care se supun regulilor ajutorului de stat.

Sprijinul financiar se va acorda solicitanților eligibili în conformitate cu regulile ajutorului de stat în baza Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat şi în conformitate cu prevederile Schemei de ajutor de stat pentru sprijinirea IMM-urilor și a întreprinderilor mari în implementarea unor măsuri de îmbunătățire a eficienței energetice a clădirilor industriale și construcțiilor anexe și a clădirilor pentru prestări servicii și construcții anexe în cadrul Programului Operațional Infrastrutură Mare 2014-2020 (denumită în continuare Schema de ajutor de stat), aprobată prin Ordinul MIPE nr. 2613/27.09.2022.

În conformitate cu prevederile schemei de ajutor de stat aprobate, ajutoarele de stat acordate în cadrul prezentului Apel de proiecteintră în categoria ajutoarelor menţionate la art. 38 - Ajutoare pentru investiții în favoarea măsurilor de eficiență energetică, din Regulamentul nr. 651/2014.

Ajutoarele pentru investiții destinate investițiilor în favoarea măsurilor de eficiență energetică sunt compatibile cu piața internă în sensul Art. 107 alineatul (3) din Tratat și sunt exceptate de la obligația de notificare prevăzută la articolul 108 alineatul (3) din Tratat, cu condiţia să fie îndeplinite cerinţele prevăzute de Regulamentul de ajutor de stat exceptat.

După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor din Regulamentul de ajutor de stat exceptat referitoare la publicare și informare [art. 9 alin (1) si (4)] și raportare (art. 11), prin intermediul Consiliului Concurenței.

Solicitanţii de finanţare vor completa anexa A.3.4 la Cererea de finanţare referitoare la conformitatea cu regulile de ajutor de stat potrivit modelului din Anexa 4 la prezentul Ghid.

**Condiții ce trebuie respectate pentru proiectele care intră sub incidența ajutorului de stat**

În cadrul prezentului apel de proiecte, finanțarea nerambursabilă se va acorda doar cu respectarea condițiilor stipulate în Schema de de ajutor de stat pentru sprijinirea IMM-urilor și a întreprinderilor mari în implementarea unor măsuri de îmbunătățire a eficienței energetice a clădirilor industriale și construcțiilor anexe și a clădirilor pentru prestări servicii și construcții anexe aprobată prin Ordinul MIPE nr. 2613/27.09.2022.

Solicitanții vor acorda atenție următoarelor aspecte:

1. **Tipurile de întreprinderi**

În conformitate cu prevederile Regulamentului 651/2014, categoriile de întreprinderinderi sunt:

Categoria microîntreprinderilor și a întreprinderilor mici și mijlocii („IMMuri”) este formată din întreprinderi care au mai puţin de 250 de angajaţi și a căror cifră de afaceri anuală nu depășește 50 de milioane EUR și/sau al căror bilanţ anual total nu depășește 43 de milioane EUR.

În cadrul categoriei IMM-urilor, o întreprindere mică este definită ca fiind o întreprindere care are mai puţin de 50 de angajaţi și a cărei cifră de afaceri anuală și/sau al cărei bilanţ anual total nu depășește 10 milioane EUR.

În cadrul categoriei IMM-urilor, o microîntreprindere este definită ca fiind o întreprindere care are mai puţin de 10 angajaţi și a cărei cifră de afaceri anuală și/sau al cărei bilanţ anual total nu depășește 2 milioane EUR.

Cu privire la încadrarea în diferitele categorii de întreprinderi solicitantul va completa Declarația privind încadrarea întreprinderii în categoria IMM din cadrul Anexei 3.3 la prezentul ghid, luând în considerare inclusiv prevederile legale privind întreprinderile partenere și/sau legate în conformitate cu prevederile din Anexa 1 la Regulamentul UE 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și respectiv legea 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare. Pentru completarea respectivei declarații a se vedea regulile și principiile detaliate în Anexa 14 la prezentul ghid.

Responsabilitatea privind informațiile cuprinse în Declarație, precum și respectarea normelor legale în vigoare privind încadrarea în categoriile IMM, îi revine în exclusivitate solicitantului/ declarantului.

Verificarea încadrării solicitantului în categoriile IMM se va realiza doar din perspectiva corelării legăturii dintre întreprinderea unică și întreprinderea legată pentru verificarea regulilor de cumul și pragului de ajutor de stat, având în vedere, faptul că, în cadrul prezentului apel sunt eligibile toate categoriile de înterprinderi. Verificarea menționată se va realiza ulterior intrării în vigoare a contractului de finanțare, în termenul precizat în cadrul acestuia.

În cazul în care în urma verificării respective se constată că nu erau îndeplinite regulile de acordare a ajutorului de stat/întreprindere unică la data întrării în vigoare a contractului de finanțare, acesta poate înceta, fiind aplicabil principiul restitutio in integrum sau al repunerii în situaţia anterioară.

**2.Efectul stimulativ și principiul demarării lucrărilor**

Schema de ajutor și prezentul Ghid se aplică numai ajutoarelor care au un efect stimulativ. Se consideră că ajutoarele au efect stimulativ dacă solicitantul transmite în aplicația IMM-Recover cererea de finanțare și anexele aferente în conformitate cu prevederile prezentului Ghid, înaintea demarării lucrărilor.

Solicitanții vor avea în vedere justificarea efectului stimulativ al finanțării solicitate cu luarea în considerare a definiției privind „demararea lucrărilor”, astfel cum este aceasta prevăzută la art. 7 lit. h) din Schema de ajutor de stat.

**3. Costuri eligibile**

În conformitate cu prevederile art. 38 alin. (3) lit. a) din Regulamentul (UE) nr. 651/2014, costurile eligibile sunt costurile suplimentare de investiție necesare pentru a atinge un nivel mai ridicat de eficiență energetică și reprezintă costurile totale de investiții.

Costurile care nu sunt direct legate de obținerea unui nivel mai ridicat de eficiență energetică nu sunt eligibile.

Costurile eligibile sunt determinate prin raportare la tipurile de activități eligibile definite la secțiunea 1.3.2 din prezentul Ghid.

În măsura în care reprezintă cheltuieli eligibile, costurile aferente lucrărilor de consolidare la clădiri și construcțiile anexe nu pot depăși 15% din valoarea totală a proiectului.

Costurile aferente lucrărilor privind consolidările seismice nu sunt eligibile.

Activitățile proiectului începute înainte de data depunerii cererii pentru finanțare la Ministerul Investițiilor și Proiectelor Europene (precum lucrări pregătitoare, obținerea avizelor și autorizațiilor și realizarea analizei energetice, precum și a studiilor tehnice stabilite de standarde și normative pentru pregătirea proiectului), nu sunt considerate drept demarare/începere a lucrărilor, iar costurile aferente acestora nu sunt eligibile pentru finanțare în cadrul prezentei scheme de ajutor de stat.

Solicitantul va completa în acest sens Anexa A.3.4 privind Conformitatea cu prevederile ajutorului de stat.

**4. Valoarea maximă a finanțării nerambursabile și intensitatea ajutorului de stat**

Ajutorul se acordă în lei sub forma rambursării cheltuielilor efectuate și are o valoare minimă de 247.500 lei și valoare maximă de 2.475.000. lei, echivalentul a 50.000 euro, respectiv 500.000 euro în lei la cursul inforeuro din Septembrie 2022, repectiv 1 euro=4,8657 lei.

Intensitatea ajutorului este de 30 % din costurile eligibile. Intensitatea va fi majorată cu 20 de puncte procentuale în cazul ajutoarelor acordate microîntreprinderilor și întreprinderilor mici și cu 10 puncte procentuale în cazul ajutoarelor acordate întreprinderilor mijlocii.

Intensitatea ajutorului va fi majorată cu 15 puncte pentru investițiile situate în zone asistate care îndeplinesc condițiile prevăzute la articolul 107 alineatul (3) litera (a) din TFUE, respectiv zonele a) individualizate în ANEXA la decizia Comisiei Europene C(2021) 9750 final din 20.12.2021, privind cazul SA.100199 (2021/N) Harta ajutoarelor regionale pentru România (1 ianuarie 2022 - 31 decembrie 2027) și cu 5 procentuale pentru investițiile situate în zone asistate care îndeplinesc condițiile prevăzute la articolul 107 alineatul (3) litera (c) din TFUE, respectiv zonele „c” care nu sunt predefinite, prevăzute în ANEXĂ.

|  |
| --- |
| **Atenție!**  Se accepta includerea în proiect mai multe puncte de lucru, cu condiția ca acestea să fie situate în zone cu aceeași intensitate a ajutorului de stat. |

În tabelul următor sunt prezentate intensitățile maxime aplicabile.

|  |  |  |  |
| --- | --- | --- | --- |
|  | **Intensitatea ajutorului de stat (procent aplicabil la valoarea cheltuielilor eligibile)** | | |
|  | Toate celelalte teritorii | Pentru judeţele Bistriţa-Năsăud, Maramureş, Sălaj şi Satu Mare (Regiunea de dezvoltare Nord-Vest); judeţul Alba (Regiunea de dezvoltare Centru); judeţele Bacău, Botoşani, Neamţ, Suceava şi Vaslui (Regiunea de dezvoltare Nord-Est); judeţele Brăila, Buzău, Galaţi, Tulcea şi Vrancea (Regiunea de dezvoltare Sud-Est); judeţele Călăraşi, Ialomiţa, Prahova şi Teleorman (Regiunea de dezvoltare Sud-Muntenia); judeţele Dolj, Gorj, Mehedinţi, Olt şi Vâlcea (Regiunea de dezvoltare Sud-Vest Oltenia), judeţele Caraş-Severin şi Hunedoara (Regiunea de dezvoltare Vest). | Localităţi din judeţul Ilfov: Periş, Ciolpani, Snagov, Gruiu, Nuci, Grădiştea, Petrăchioaia, Dascălu, Moara Vlăsiei, Baloteşti, Corbeanca, Buftea, Chitila, Glina, Cernica, Dobroeşti şi Pantelimon, Ciorogârla, Domneşti, Cornetu, Bragadiru, Dărăşti-Ilfov, Jilava, 1 Decembrie, Copăceni, Vidra, Berceni şi Clinceni. |
| Întreprinderi mari | 30% | 45% | 35% |
| Întreprinderi mijlocii | 40% | 55% | 45% |
| Întreprinderi mici, inclusiv microîntreprinderi | 50% | 65% | 55% |

**5. Cumulul**

Pentru același beneficiar și aceleași cheltuieli eligibile, ajutorul de stat pentru investiții în eficiența energetică acordat prin prezenta schemă nu se poate cumula cu niciun alt ajutor de stat acordat, inclusiv de minimis.

**6. Data acordării ajutorului de stat**

Ajutorul de stat se consideră acordat în momentul în care dreptul legal de a beneficia de acest ajutor este conferit întreprinderii în temeiul legislației naționale aplicabile, indiferent de data la care ajutorul de stat se plătește întreprinderii respective.

Pentru prezentul Ghid al Solicitantului, data acordării ajutorului, adică data la care solicitantului îi este conferit dreptul legal de a beneficia de acest ajutor, este data la care întră în vigoare contractul de finanțare aferent proiectului propus prin cererea de finanțare, și anume data semnării de către ambele părți, indiferent de momentul realizării plăților sau efectuării rambursărilor către beneficiar.

1. **Domenii excluse de la finanțare:**

În conformitate cu prevederile Regulamentului nr. 651/2014 (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat nu se acordă sprijin financiar pentru următoarele:

A. sectoare:

a) sectorul pescuitului şi acvaculturii;

b) sectorul prelucrării şi comercializării produselor agricole, în următoarele cazuri:

- atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piață de întreprinderile respective; sau

- atunci când ajutoarele sunt condiționate de transferarea lor parțială sau integrală către producătorii primari;

c) sectorul producției agricole primare;

B.

a) facilitarea închiderii minelor de cărbune necompetitive, astfel cum sunt reglementate de Decizia nr. 2010/787 a Consiliului.

b) dezafectarea sau construirea de centrale nucleare;

c) investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;

d) fabricarea, prelucrarea și comercializarea tutunului și a produselor din tutun;

C. obiective:

a) ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;

b) ajutoarelor condiționate de utilizarea preferențială a produselor naționale față de produsele importate;

c) acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale;

În cadrul prezentelor apeluri nu se acordă ajutoare pentru investiții/activități prevăzute de art. 2 alin. (2) din Regulamentul nr. 1300/2013 al Parlamentului European și al Consiliului din 17 decembrie 2013 privind Fondul de coeziune și de abrogare a Regulamentului (CE) nr. 1084/2006, și anume:

1. dezafectarea sau construirea de centrale nucleare;
2. investițiile care vizează o reducere a emisiilor de gaze cu efect de seră din activitățile enumerate la anexa I la Directiva 2003/87/CE;
3. investițiile în sectorul locuințelor, cu excepția celor legate de promovare a eficienței energetice sau a utilizării energiei din surse regenerabile;
4. fabricarea, prelucrarea și comercializarea tutunului și a produselor din tutun;
5. investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului.

În cazul în care o întreprindere îşi desfăşoară activitatea atât în unul dintre sectoarele exceptate, cât şi în unul sau mai multe sectoare sau domenii de activitate incluse în domeniul de aplicare al schemei de ajutor de stat prevederile acesteia se aplică ajutoarelor acordate pentru sectoarele neexceptate.

Pentru a beneficia de prevederile schemei de ajutor de stat, beneficiarul de ajutor trebuie să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare nu beneficiază de ajutor de stat acordat în conformitate cu schema de ajutor de stat.

În cadrul celor două apleuri de proiecte acoperite de prezentul Ghid nu se acordă sprijin financiar pentru întreprinderile aflate în dificultate.

Finanțarea nu se acordă în cazul în care îmbunătățirile de eficiență energetică sunt realizate pentru a se asigura respectarea de către întreprinderi a standardelor Uniunii deja adoptate, chiar dacă acestea nu au intrat încă în vigoare, în conformitate cu prevederile art. 38 paragraful (2) din Regulamentul (UE) nr. 651/2014, cu modificările și completările ulterioare.

**Capitolul 2. Reguli pentru acordarea finanţării**

|  |
| --- |
| Atenție!  La depunerii Cererii de Finanţare, Solicitantul depune declarațiile necesare, cunoscând că falsul în declaraţii este pedepsit de legea penală și ca AM POIM iși rezervă dreptul de a sesiza organele îndreptățite să investigheze tentativele de fraudă a fondurilor europene. |

Verificarea regulilor de acordare a finanțării în cadrul prezentului apel se realizează prin parcurgerea următoarelor etape:

1. Evaluarea prin sistemul IMMRecover. Această etapă presupune verificarea de către sistem a unor criterii de eligibilitate și acordarea de punctaje pentru criteriile de evaluare aplicabile. Celelalte criterii de eligibilitate/conformitate se vor considera îndeplinite pe baza declarațiilor pe proprie răspundere a solicitanților.
2. Ulterior semnării contractului de finanțare, beneficiarii de fonduri externe nerambursabile încarcă în sistemul informatic MySMIS2014 cererea de finanțare și documentele - suport necesare implementării tehnice și financiare a proiectului, în conformitate cu prevederile contractului de finanțare. Documentele încărcate în sistemul informatic MySMIS2014 trebuie să fie identice cu cele încărcate în sistemul IMMRecover, la depunerea cererii de finanțare. Acest aspect va fi confirmat de către beneficiar printr-o declarație pe proprie răspunderii reprezentantului legal al acestuia. Cu această ocazie, se pot încărca și documentele actualizate, după caz. Termenul de încărcare a acestor documente este de 15 zile de la data întrării în vigoare a contractului de finanțare.
3. Verificarea prin MySMIS a proiectului în vederea confirmării respectării de către beneficiar/proiect a criteriilor de eligibilitate/conformitate/evaluare menționte în prezentul ghid, inclusiv a condțiilor pentru contractare, prin emiterea unei Note de aprobare finală. Până la momentul emiterii notei anterior menționate, cheltuielile în cadrul contractului de finanțare sunt realizate pe răspunderea exclusivă a beneficiarului. de finanțare. AM va putea considera Contractul reziliat de plin drept, fără punere în întârziere, fără intervenţia instanţei de judecată şi fără orice altă formalitate, dacă se constată o neconcordanţă între starea de drept şi/sau de fapt dovedită şi cele declarate de către Beneficiar în Cererea de Finanţare, cu recuperarea în întregime a sumelor deja primite în baza prezentului CF, precum şi a tuturor cheltuielilor accesorii.

Vă rugăm să consultați forma orientativă Contractului de finanțare (Anexa 6 la ghidul solicitantului).

Cu excepțiile prevăzute în cadrul prezentului ghid, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de durabilitate a proiectelor, în condiţiile stipulate de contractele de finanțare.

**Excepții de la această regulă**:

* încadrarea beneficiarului în diferitele categorii de (microîntreprinderi, întreprinderi mici, mijlocii și mari). Solicitantul rămâne eligibil indiferent daca schimbă categoria de IMM, cu condiția respectării tuturor celorlalte criterii de eligibilitate privind acordarea ajutorului de stat conform prevederilor prezentului ghid.
* criteriul referitor la valoarea minimă eligibilă, a cărui respectare este obligatorie doar până la momentul încheierii contractului de finanțare, inclusiv.
* Criteriul privind îndeplinirea obligațiilor de plată a impozitelor, taxelor și contribuțiilor de asigurări sociale către bugetele componente ale bugetului general consolidat, inclusiv către bugetele locale care trebuie îndeplinit la data acordării ajutorului de stat.
* solicitantul a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
* Reprezentantul legal al solicitantului nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forță de res judicata (ex. împotriva căreia nu se poate face recurs)
* Beneficiarul nu este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legii nr.85/2014 privind procedurile de prevenire a insolvenței și de insolvență, cu modificările și completările ulterioare, după caz;
* Beneficiarul nu este în stare de faliment, lichidare, nu are afacerile conduse de un administrator judiciar sau activităţile sale comerciale nu sunt suspendate ori NU fac obiectul unui aranjament cu creditorii sau nu este într-o situaţie similară cu cele anterioare, reglementată prin lege, ori nu face obiectul unei proceduri legale pentru declararea sa în una din situaţiile prevăzute anterior.

Îndeplinirea tuturor criteriilor de eligibilitate (a solicitantului, proiectului, cheltuielilor) vor face obiectul verificării proiectului, inclusive în platforma MySMIS, conform etapelor menționate la punctele A-C din prezenta secțiune.

Beneficiarii își asumă riscul generat de durata procesului de selecție detaliat la punctele A-C din prezenta secțiune, cu privire la îndeplinirea și menținerea criteriilor de eligibile pe întreg procesul menționat.

|  |
| --- |
| Atenție!   1. Acordarea finanțării se realizează sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora. În cazul neaprobării modificărilor menționate, contractul de finanțare încetează, părțile fiind repuse în situația anterioară încheierii acestuia. 2. Nu se vor realiza plăți în cadrul contractului de finanțare decât ulterior derulării etapei C menționate la capitolul 2 al prezentului ghid, respectiv după emiterea de către AMPOIM a notei de aprobare finale aproiectului. |

**Verificarea proiectelor în conformitate cu etapele A-C de mai sus presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid și respectiv schema de ajutor de stat aplicabilă;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid și respectiv schema de ajutor de stat aplicabilă;
  + se verifică îndeplinirea criteriilor din grila de verificare administrativă și a eligibilității cererii de finanțare (anexa 2.2 la prezentul ghid), respectiv:
  + eligibilitatea solicitantului - se va verifica dacă solicitantul îndeplinește criteriile prevăzute în prezentul ghid / apel de proiecte
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid și schema de ajutor de stat aplicabilă
* Evaluarea tehnico-economică a cererii de finanțare se realizează în conformitate cu ***secțiunea 4.3 din prezentul ghid***.

|  |
| --- |
| **Atenție!**  În cadrul etapelor A-C descrise mai sus nu vor fi transmise solictări de carificări. |

Pana la finalizarea etapelor A-C aferente procesului de evaluare si selectie, AM POIM nu se poate pronunța cu privire la eligibilitatea solicitanților și/sau a propunerilor de proiecte pentru care nu a fost depusă oficial o cerere de finanțare în conformitate cu prevederile prezentului ghid.

### 2.1. Eligibilitatea solicitantului

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul este întreprindere legal constituită în România, până la data de 31 decembrie 2021 inclusiv, sunt înregistrați la ORC, conform legislației naționale în vigoare și se încadrează în categoria solicitanților tip microîntreprinderi, IMM sau întreprinderi mari, după caz, așa cum sunt definite în OUG nr. 112/2022, art. 2, lit. i) respectiv lit. j) şi îşi desfăşoară activitatea în România la momentul depunerii cererii de finanţare.

*Se probează prin:*

* *Actul constitutiv şi Certificatul constatator extins eliberat de Oficiul Registrului Comerţului* *sau prin serviciul Infocert(emis cu maximum 30 zile înainte de depunerea cererii de finanţare)*
* *Actul de identitate al reprezentantului legal*
* *Declarația de eligibilitate (Anexa A3.1 completată conform modelului din Anexa 3.1 la ghidul Solicitantului)*
* *Anexa A3.3 Declaraţie privind încadrarea în categoria IMM (din care să reiasă încadrarea într-o anumită categorie) (semnată de reprezentantul legal al solicitantului conform modelului din Anexa 3.3 GS*

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile. În cazul proiectelor realizate la nivelul unităților independente (definite conform art. 9 pct.2 din Legea nr. 121/2014* *privind eficiența energetică, cu modificările și completările ulterioare), cererea de finanțare va fi depusă de firma fondatoare (societatea cu mai multe sucursale/puncte de lucru).*

1. Solicitantul a avut minim un angajat la 31 decembrie 2021.

* *Se probează prin: Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului) și conform datelor de la ANAF la 31.12.2021.*

1. Desfășoară activitatea de producție/prestări servicii cu excepția investițiilor imobiliare, consultanței, asistenței tehnice și nu solicită finanțare pentru activitățile listate în Anexa nr. 1 la Hotărârea Guvernului nr. 780/2006, cu modificările și completările ulterioare, precum și sectoarele și/sau domeniile excluse schema de ajutor de stat aplicabilă. Astfel, solicitantul nu solicită finanțare pentru domeniile excluse din domeniul de aplicare a Regulamentului 651/2014 și respectiv Regulamentului 1300/2013 conform celor menționate la secțiunea 1.9 din prezentul ghid;

Pentru apelul de proiecte cu alocarea dedicată industriei alimentare, domeniile de activitate pentru ca se pot realiza măsuri de eficiență energetică în conformitate cu prevederile prezentului Ghid sunt cele din Anexa 12 la prezentul ghid.

*Se probează prin:*

* *Certificatul constatator eliberat de Oficiul Registrului Comerţului (emis cu maximum 30 zile înainte de depunerea cererii de finanţare),.*
* *Declarație de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*
* *Declarația de angajament (anexa A3.2 la cererea de finanțare completată conform modelului din Anexa 3.2 la ghidul Solicitantului)*

|  |
| --- |
| **Atenţie!**  *Se va lua în considerare codul CAEN al activităţii pentru care solicitantul intenţionează să acceseze fonduri în cadrul Obiectivului Specific 11.1. Pentru apelul dedicat* *grupei de clase CAEN 10 și respectiv din grupa de clase CAEN 11, codurile CAEN 1106 și 1107 se vor avea în vedere codurile CAEN conform Anexei 12 la ghid.*  *In acest sens, se va avea în vedere autorizarea CAEN-ului la punctul/punctele ce face obiectul proiectului. Solicitantul demonstrează că derulează activitate economică/productivă aferentă CAENU-lui pentru care solicită măsurile de reabilitare termică.*  *În sensul celor menționate anterior, pe lângă Certificatul constatator eliberat de Oficiul Registrului Comerţului, solicitantul va completa și transmite declarația pe proprie răspundere că a înregistrat contracte comerciale aferente activității respective.* |

1. Solicitantul **nu** se încadrează într-una din situaţiile de mai jos:
2. este în incapacitate de plată, în stare de insolvenţă conform prevederilor Legii nr. 85/2014 privind procedura insolvenţei, cu modificările şi completările ulterioare, după caz;
3. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
4. este întreprindere în dificultate, potrivit prevederilor Regulamentului (UE) nr. 651/2014
5. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, şi bugetului local în conformitate cu prevederile legale în vigoare în România;
6. Solicitantul/reprezentantul legal al Solicitantului a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
7. Solicitantul/reprezentantul legal al Solicitantului a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
8. Reprezentantul legal al solicitantului care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu se află într-una din situațiile de mai jos:

* este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
* se află în situația de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
* se află în situația de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională.

1. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;

*Condițiile de la punctele 1-8 se probează prin:*

* *Declaraţia de eligibilitate a solicitantului (Anexa A3.1* *la Cererea de finanţare completată conform modelului Anexa 3.1 la ghigul Solicitantului) la depunere*
* *Declarația de interese conform anexei 3.4 la Ghidul Solicitantului (Anexa A3.5 la Cererea de finanţare.*
* *Anexa conformitatea cu ajutorul de stat (Anexa A3.4 la Cererea de finanţare) elaborată conform Anexei 4 la Ghidul Solicitantului*
* *Verificările prin IMM Recover pe baza datelor de la ANAF;*
* *Verificările prin IMM Recover privind concordatul preventiv, procedurile de lichidate, insolvența sau falimentul, pe baza datelor ORC;*
* *Verificările prin IMM Recover în lista de firme primită de la Consiliul Concurenței cu decizii de recuperare a unui ajutor de stat care nu au fost executate și recuperate integral;*
* *Cazier judiciar al reprezentantului legal;*
* *Certificat de atestare fiscală, privind îndeplinirea obligaţiilor de plată la bugetul general consolidat eliberat de organul fiscal competent, în termenul de valabilitate, conform prevederilor legale în vigoare;*
* *Certificate de atestare fiscală, privind îndeplinirea obligaţiilor de plată către bugetele locale eliberate de Direcţia de taxe şi impozite locale, pentru sediul social, în termenul de valabilitate care să ateste că solicitantul nu se încadrează din punct de vedere al obligaţiilor restante la bugetele publice, conform prevederilor legale în vigoare;*

1. Solicitantul demonstrează capacitate de management de proiect - solicitantul a desemnat un manager de proiect care să gestioneze activitățile proiectului. Managerul de proiect poate fi angajat al Solicitantului sau poate fi externalizat.

*Probează cu Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului) și cu Cerere de finanțare format MySMIS din care să reaiasă nominalizarea manager de proiect (atașate în format pdf la Cererea de finanțare)*

1. Solicitantul demonstrează capacitatea financiară pentru implementarea proiectului si dispune de cofinanțare proprie a proiectului stabilită în conformitate cu prevederile legale privind ajutorul de stat, astfel cum sunt cuprinse în schema de ajutor de stat și își asumă acoperirea sumelor aferente cheltuielilor neeligibile.

*Probează cu:*

* + *Declaraţia de angajament a solicitantului (Anexa A3.2* *la Cererea de finanţare) privind asumarea acoperirii sumelor aferente cheltuielilor neeligibile din proiect elaborată conform anexei 3.2 la Ghidul Solicitantului*
* *Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*
* *Scrisoarea de intenție angajantă emisă de o instituție bancară valabilă pe durata de implementare a proiectului (care sa dovedească capacitatea financiară privind derularea activităților pentru solicitanții care nu pot face dovada cifrei de afaceri în cel puțin unul din ultimii trei ani fiscali. Aceasta trebuie să aibă o valoare care să acopere contributia solicitantului la cheltuielile eligibile si cheltuielile neeligibile)Hotătârea de aprobare a proiectului și a indicatorilor asociați acestora*
* *Hotărârea de aprobare a proiectului și a indicatorilor asociați acestuia (hotărâre a organelor satutare, respectiv a asociaților/ AGA, sau conform prevederilor legale în vigoare) ( Anexa C.12 la cerere de finanțare)*

1. Solicitantul se angajează să asigure sustenabilitatea proiectului, respectiv să asigure desfășurarea activității operaționale/curente și să mențină parametrii energetici specifici (Indicatorii energetici specifici stabiliți prin analiza energetică) la care s-a angajat pentru o perioadă de minimum 5 ani după expirarea duratei de implementare a proiectului;

*Se probeaza cu:*

* + *Declaraţia de angajament a solicitantului (Anexa A.3.2* *la Cererea de finanţare) elaborată conform anexei 3.2 la Ghidul Solicitantului,privind asumarea acoperirii sumelor aferente cheltuielilor neeligibile din proiect.*
* *Declarația de eligibilitate (Anexa A3.1 completată conform modelului din Anexa 3.1 la ghidul Solicitantului)*

1. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani de la depunerea cererii de finanțare pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități. De asemenea, pentru același costuri eligibile, beneficiarul nu a mai solicitat finanțare din alte surse publice, inclusiv fonduri UE.

*Se probează prin:*

* *Declaraţia de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*
* *Declaraţia privind conformitatea cu ajutorul de stat din Anexa A3.4 la Cererea de finanţare, prin informatiile privind cumulul - ajutoarele de stat primite de întreprindere în ultimii trei ani fiscali (fie din surse ale bugetului de stat, fie din surse comunitare), elaborată conform anexei 4 la ghidul Solicitantului;*
* *Solicitantul va completa şi Declaraţia privind încadrarea în categoria IMM (din care să reiasă încadrarea într-o anumită categorie), Anexa A3.3 la Cererea de finantare (conform model din Anexa 3.3 la ghidul solicitantului). Se vor avea în vedere Regulile, principiile și recomandările pentru completarea Declarației privind încadrarea în categoriile IMM din Anexa 14 la prezentul Ghid.*

*Solicitantul va furniza informaţii despre toţi partenerii, în cazul întreprinderilor legate. A se vedea secțiunea Solicitant din Cererea de finanţare.*

|  |
| --- |
| **Atenţie!**  Întreprinderea unică este similară noţiunii de întreprindere legată.  Întreprinderea legată include toate întreprinderile între care există cel puţin una dintre relaţiile următoare:   * 1. o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi;   2. o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi;   3. o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;   4. o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.   Întreprinderile care întreţin, cu una sau mai multe întreprinderi, relaţiile la care se face referire mai sus, sunt considerate întreprinderi legate.  Astfel, dacă întreprinderile A și B formează o întreprindere unică (spre exemplu, A deține peste 0% din părțile sociale ale lui B), atunci A și B împreună vor putea beneficia de 500.000 EUR (nu fiecare în parte de câte 500.000 EUR).  La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.  În cazul în care un raport de acest fel are loc prin deținere de către una sau mai multe persoane fizice (în comun), întreprinderile implicate sunt considerate ca fiind afiliate dacă își desfășoară activitatea pe aceeași piață sau pe piețe adiacente.  Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, se va realiza în conformitate cu prevederile *Legii nr. 346/2004 privind stimularea înființării și dezvoltarii întreprinderilor mici și mijlocii* și a Ghidului privind definirea IMM-urilor, elaborat de Comisia Europeană. |

1. Solicitantul deține cel puțin un contract de furnizare a energiei electrice, a gazelor naturale, obligatoriu, sau a energiei termice, în funcție de tipul de finanțare solicitată, care să fie în vigoare pentru punctul unde solicită finanțarea. Dacă sunt avute în vedere inclusiv masuri de eficienta pe gaz, acesta trebuie sa faca dovada si acestui tip de consum.

*Se probează prin*:

* *Declaraţia de eligibilitate (Anexa A3.1 completată conform modelului din Anexa 3.1 la ghidul Solicitantului), și*
* contract de furnizare a energiei electrice, a gazelor naturale, sau a energiei termice după caz, în vigoare pentru punctul de consum unde solicită finanțarea și, după caz, o analiză energetică previzionată în situația în care nu există istoric de consum pentu o perioadă de 12 luni înainte de depunerea cererii de finanțare.

|  |
| --- |
| ***Atenţie!***  *Prin excepție, în situația în care solicitantul deține un drept de locațiune asupra imobilului ce face obiectul proiectului, pentru proiectele pentru care nu este necesară obținerea autorizației de construire, solicitantul poate să solicite finanțare în măsura în care demonstrează, print-un act juridic incheiat cu proprietarul imobilului, din care sa reiasa consumul si cota parte. De asemenea, acestea vor sta la baza analizei energetice care se va realiza exclusiv pe imobilul pe care solicitantul demonstreaza drepturile reale/de creanță solicitate prin ghidul specific. În această situație, se acceptă ca contractul de furnizare să fie pe numele proprietarului imobilului.*  *Atunci când proiectul necesită emiterea unei autorizații de construire, solicitantul trebuie să aibă cel puțin un contract de de furnizare a energiei electrice și/sau a gazelor naturale, obligatoriu, sau a energiei termice după caz, în vigoare pentru punctul unde solicită finanțarea.* |

j)Solicitantul prezintă declarație de consum total anual de energie din care reiese consum energetic total calculat în tep/an, acolo unde este cazul

*Se probează prin:*

* Declarație pe proprie răspundere privind obligativitatea/neobligativitatea transmiterii declaraţiei de consum total de energie şi a chestionarului de analiză energetică la autoritatea abilitată, conform prevederile *Legii nr. 121/2014 privind eficienţa energetică (Anexa A3.6 la cererea de finanțare Declarația* privind obligativitatea/neobligativitatea transmiterii declaraţiei de consum total de energie şi a chestionarului de analiză energetică la autoritatea abilitată, conform prevederile *Legii nr. 121/2014 privind eficienţa energetică)( conform model Anexa 3.5 la Ghidul Solicitantului)*

Pentru întreprinderile care, potrivit Declarației menționate cad sub obligația transmiterii declarației de consum total anual de energie, se vor transmite:

* *Declaraţia de consum total de energie* din care reiese consum energetic total calculat în tep/an *și dovada depunerii Declarației la Mininisterul Energiei a declaratiei de consum. Acest document poate lua forma adresei de confirmare a depunerii declarației de consum, emisă de către instituția menționată și/sau orice formă de confirmare a depunerii și/sau înregistrării declarației respective la Ministerul Energiei (se va anexa în format PDF la secţiunea Capacitate solicitant).*

### 2.2. Eligibilitatea proiectului

Proiectele depuse în cadrul Obiectivului Specific11.1, trebuie să respecte următoarele condiţii:

1. Proiectul se încadrează în categoriile de acţiuni finanţabile în POIM, Axa prioritară 11, Obiectivul specific 11.1, respectiv proiectul vizează activități prevăzute la art 6, lit a) din OUG 112/2022, cu completările și modificările ulterioare:

* *A se vedea secţiunile Obiective proiect si Descriere inevstitie din Cererea de finanţare MySMIS*.
* *Declarația de eligibilitate (Anexa A3.1 completată conform modelului din Anexa 3.1 la ghidul Solicitantului)*

1. Scopul şi obiectivele proiectului sunt în concordanţă cu acţiunea eligibilă din cadrul Obiectivului specific 11.1, şi cu activităţile eligibile enumerate la secţiunea *1.3.2 Activităţi finanţabile în cadrul Obiectivului specific 11.1 respectiv art. 6, lit.a) din OUG 112/2022, cu modificările și completările ulterioare.*

* *A se vedea secţiunile Obiective proiect si Activitati previzionate din Cererea de finanţare MySMIS.*
* *Declaraţia de eligibilitate a solicitantului (Anexa A3.1 completată conform modelului din Anexa 3.1 la ghidul Solicitantului)*

1. Proiectul este localizat pe teritoriul României.

* *A se vedea secţiunea Localizare proiect din Cererea de finanţare*

1. Perioada de implementare a proiectului se încadrează în perioada de eligibilitate a cheltuielilor (pînă la 31.12.2023).

* *A se vedea secţiunea Activităţi previzionate din Cererea de finanţare MySMIS.*
* *Declaraţia de eligibilitate a solicitantului (Anexa A3.1 completată conform modelului din Anexa 3.1 la ghidul Solicitantului)*
* *Declarația privind activitățile defășurate, alte grafice șimplnuri solicitate (Anexa C.11 completată conform model Anexa 13 la Ghidul solicitantului)*

e) Investițiile finanţate sunt asociate unei activități economice, respectiv unui domeniu de activitate (clase CAEN) autorizate la sediul social/punctul/punctele de lucru identificat/indentificate ca loc de implementare al proiectului. Activitatea economică identificată prin codul CAEN pentru care se solicită finanţarea este eligibilă şi prin proiect nu se sprijină în nici un fel activităţile/sectoarele excluse conform articolul 6, alin. (1) - (2) din Schema de ajutor de stat pentru sprijinirea IMM-urilor și a întreprinderilor mari în implementarea unor măsuri de îmbunătățire a eficienței energetice a clădirilor industriale și construcțiilor anexe și a clădirilor pentru prestări servicii și construcții anexe în cadrul Programului Operațional Infrastructură Mare 2014-2020 aprobată prin OMIPE 2613/27.09.2022 .

Fiecare întreprindere este eligibilă cu un singur proiect de investiții în cadrul unui apel, în care pot fi incluse mai multe puncte de lucru. Punctele de lucru trebuie să fie situate în zone asistate cu aceeași intensitate a ajutorului de stat ( a se vedea sectiunea 1.9 din ghid).

*Se probează prin:*

* *Anexa privind conformitatea cu ajutorul de stat - Anexa A3.4 la Cererea de finanţare (elaborată conform anexei 4 la Ghidul Solicitantului)*
* *Declaraţia de eligibilitate a solicitantului (Anexa A3.1 completată conform modelului din Anexa 3.1 la ghidul Solicitantului)p*
* *Declarația de angajament (Anexa A3.2 completată conform modelului din Anexa 3.2 la ghidul Solicitantului)*
* *Certificatul constatator eliberat de Oficiul Registrului Comerţului, în corelare cu secţiunea Solicitant din Cererea de finanţare*

|  |
| --- |
| ***Atenție!***  1.În cadrul OS 11.1 nu se acordă sprijin financiar pentru sectoarele şi domeniile prevăzute la art. 1 alin. (3) din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 şi 108 din tratat.  2.De asemenea, în conformitate cu prevederile ale Regulamentului nr. 1300/2013 privind Fondul de coeziune și de abrogare a Regulamentului (CE) nr. 1084/2006, cu modificările și completările ulterioare, nu se acordă ajutoare pentru:  (a) dezafectarea sau construirea de centrale nucleare;  (b) investițiile care vizează o reducere a emisiilor de gaze cu efect de seră din activitățile enumerate la anexa I la Directiva 2003/87/CE;  (c) investițiile în sectorul locuințelor, cu excepția celor legate de promovarea eficienței energetice sau a utilizării energiei din surse regenerabile;  (d) fabricarea, prelucrarea și comercializarea tutunului și a produselor din tutun;  (e) întreprinderile aflate în dificultate, astfel cum sunt definite în normele Uniunii privind ajutoarele de stat;  (f) investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului.  3.In cadrul apelurilor acoperite de prezentul Ghid nu se acordă financiar pentru domeniile: investițiile imobiliare, consultanță și asistență tehnică.  În cazul în care o întreprindere își desfășoară activitatea atât în sectoarele excluse menționate la pct. 1, 2 şi 3 cât și în sectoarele care intră în sfera de acordare a finanţării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul Obiectivului specific 11.1 din POIM.  Pentru investițiile prevăzute la Secțiunea 1.3.1, măsurile de îmbunătățire a eficienței energetice care sunt realizate pentru a se asigura respectarea de către acestea a standardelor Uniunii deja adoptate, chiar dacă acestea nu au intrat încă în vigoare, nu sunt finanțabile. |

f) Beneficiarul face dovada „efectului stimulativ”, cu luarea în considerare a principiului „demarării lucrărilor”, așa cum acestea sunt definite la art. 7 lit. g) și h) din schema de ajutor de stat. Solicitanții vor avea în vedere justificarea efectului stimulativ al finanțării solicitate, proiectul neputând fi finanțat în cadrul prezentului Ghid dacă activitățile/acțiunile ce constituie ”demararea lucrărilor” au fost începute înainte de depunerea cererii de finanțate la MIPE pentru această schemă.

* *Se probează prin, Anexa A3.4* Conformitatea cu prevederile ajutorul de stat *(elaborată conform Anexa 4 la Ghidul Solicitantului)*
* *Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*
* *Declarația privind activitățile defășurate, alte grafice și planuri solicitate (solicitate (Anexa C.11 la cererea de finanțare completată conform model Anexa 13 la Ghidul solicitantului)*

g) Bugetul proiectului respectă indicaţiile privind încadrarea în categoriile de cheltuieli, conform Anexei 5 la prezentul ghid. Bugetul va include toate cheltuielile eligibile și neeligibile care contorbuie la realizarea obiectivului acestuia.

* *Secţiunea Buget - Activități și cheltuieli din Cererea de finanţare MySMIS*
* *Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*
* *Analiza financiară – Bugetul proiectului (anexa C.1 la cererea de finanțare)*

h) Valoarea finanţării nerambursabile solicitate pentru cheltuieli eligibile se încadrează între minim 50.000 euro și maxim 500.000 euro maxim stabilite prin schema de ajutor de stat aferentă (echivalent în lei la cursul inforeuro din Septembrie 2022, repectiv 1 euro=4,8657 lei)

* *A se vedea secţiunile Buget şi din Cererea de finanţare MySMIS.*
* *Analiza financiară (anexa C.1 la cererea de finanțare)*
* *Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*

i) Proiectul pentru care se solicită finanţare nu a mai beneficiat de finanţare din fonduri publice, în ultimii 5 ani înainte de data depunerii cererii de finanţare, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie), dupa caz. În situaţia în care o astfel de finanţare va fi disponibilă după transmiterea cererii de finanţare sau în timpul implementării proiectului, Solicitantul va informa de urgenţă Autoritatea de Management pentru Programul Operaţional Infrastructura Mare.

* *Se probează prin Declarația de eligibilitate (Anexa A3.1 la cererea de finanțare completată conform modelului din Anexa 3.1 la ghidul Solicitantului)*

j) Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

Se probează prin:

* *Declarația de eligibilitate (Anexa A3.1 completată conform modelului din Anexa 3.1 la ghidul Solicitantului)*
* *Anexa C.6 Planul de informare și publicitate (elaborată conform anexei 8 la ghidul solicitantului)*
* *Secțiunea Principii orizontale din Cererea de finanțare MySMIS*
* *Declarația privind activitățile defășurate, alte grafice și planuri solicitate (solicitate (Anexa C.11 completată conform model Anexa 13 la Ghidul solicitantului)*

k) prezintă documentele doveditoare ale calității de proprietar/superficiar/administrator/titular al unui drept de folosință/concesionar/locatar pentru imobilul în care se implementează proiectul, contract de concesiune, actul care atestă proprietatea/ folosința/ concesiunea/ comodat, după caz, valabile pe toată durata de implementare a proiectului și o perioadă de minimum 5 ani după expirarea duratei de implementare a proiectului. Aceste documente sunt însoțite de extrasul de carte funciară a respectivului imobil, precum și de acordul proprietarului cu privire la implementarea proiectului.

De asemenea, imobilul aferent proiectului pentru care este necesară realizarea de lucrări cu autorizație de construire îndeplineşte cumulativ următoarele condiţii:

* 1. Nu sunt afectate de limitări legale, convenţionale, judiciare ale dreptului real invocat, astfel cum sunt definite prin Codul civil, incompatibile cu realizarea activităţilor proiectului;
  2. Nu fac obiectul unor litigii în curs de soluţionare la instanţele judecătoreşti cu privire la situaţia juridică;
  3. Nu fac obiectul revendicărilor potrivit unor legi speciale în materie sau dreptului comun.

Prin excepție, pentru proiectele pentru care este necesară obținerea unei autorizații de construire, conf. Legii 50/1991 privind autorizarea executării lucrărilor de construcții republicată, cu modificarile si completarile ulterioare, se poate accepta ipoteca asupra imobilului ce face obiectul proiectului, cu condiția ca la depunerea cererii de finanțare solicitantul să depună acordul creditorului privind derularea investițiilor din proiect și menținerea activității productive pentru care se solicită finanțare pe toată periaoda de durabilitate a proiectului, respectiv 5 ani de la efectuarea plății finale în cadrul contractului de finanțare. În caz contrar, solicitantul se angajează să restituie finanțarea acordată proporțional/integral, după caz, cu perioada rămasă din perioada de durabilitate, cu aplicarea prevederilor Ordonanței de urgență a Guvernului nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată cu modificări şi completări prin Legea nr. 20/2015, cu modificările și completările ulterioare.

Drepturile reale/de creanță solicitate pentru imobilul ce face obiectul proiectului trebuie să fie acoperitoare începând cu data depunerii cererii de finanțare și pe întreaga perioada de implementare, inclusiv pe o perioada de durabilitate de 5 ani de la plata finală.

*Cerințele menționate mai us se probează prin:*

* *Declarația de eligibilitate (Anexa A3.1 completată conform modelului din Anexa 3.1 la ghidul Solicitantului) şi*
* *oricare dintre actele admise de lege, acte care atestă dreptul de proprietar, concesionar sau utilizator al solicitantului asupra terenului/ clădirii/ infrastructurii, valabile cel puţin încă 5 ani* după expirarea duratei de implementare a proiectului.

*Contractul de concesiune trebuie să se afle în perioada de valabilitate A se corela cu secţiunile Resurse materiale implicate şi Studii de fezabilitate din Cererea de finanţare;*

*Actele doveditoare ale dreptului de proprietate privată, reprezentate de înscrisurile constatatoare a unui act juridic civil, jurisdicțional sau administrativ cu efect constitutiv translativ sau declarativ de proprietate, precum:*

* *Actele juridice translative de proprietate, precum contractele de vânzare-cumpărare, donație, schimb, etc;*
* *Actele juridice declarative de proprietate, precum împărțeala judiciară sau tranzacția;*
* *Actele jurisdicționale declarative, precum hotărârile judecătorești cu putere de res-judecată, de partaj, de constatare a uzucapiunii imobiliare, etc.*
* *Actele jurisdicționale, precum ordonanțele de adjudecare;*

*sau*

* *Contract de administrare, dacă acesta permite realizarea de lucrări de intervenție asupra imobilului aflat în administrare și pentru care administartorul are acordul proprietarului*

*sau*

* *Contract de concesiune*

*sau*

* *contract de superficie*

*Sau*

* *Contract de uzufruct*
* *De asemenea, pentru tipurile de proiecte pentru care este necesară emiterea autorizației de construire se vor anexa și un extras de carte funciară din care să rezulte intabularea, precum și încheierile aferente emise cu maxim 30 de zile calendaristice înaintea depunerii proiectului.*
* acordul proprietarului cu privire la implementarea proiectului, după caz.
* *Declaraţie privind asumarea ipotecii/gajului (anexa A3.9 la cerea de finanțarecompletată conform anexei 3.8 la prezentul Ghid), după caz.*

|  |
| --- |
| **Atenție!**  Proiectul se poate realiza pe mai multe cădiri situate pe același imobil identificat cu număr cadastral unic cu mențiunea ca fiecare dintre clădirile respective să fie luate în calcul separat în analiza energetică.  De asemenea, în baza unei solicitări unice per apel la nivel de beneficiar, în cadrul proiectului pot fi incluse mai multe puncte de lucru, cu îndeplinirea umătoarelor condiții:   * Activitățile autorizate la punctele de lucru luate în considerare în analiza energetică trebuie să îndeplinească condiția privind activitățile economice, repectiv domeniile de acivitate (clae CAEM) autorizate la punctele de lucru identificate ca locuri de implementare a proiectului, cu excepția domeniilor excluse la criteriul de la lit. E) ; * Solicitantul trebuie să prezinte documentele ce atestă drepturile reale/de creanță solicitate conform prezentului ghid, declarația de consum, contractul de furnizare precum șic elelate documente prevăzute de prezentul ghid pentru proiectele ce implică sau nu emiterea autorizației de construire pentru toate punctele de lucru incluse în cadrul proiectului * Încadrarea proiectului în limitele minime și maxime conform prevederilor prezentului ghid * Solicitantul trebuie să îndeplinească condiția de eligibilitate privind depunerea unui singur proiect de investiții. * Punctele de lucru sunt situate în zone cu aceeași intensitate a ajutorului de stat (a se vedea sectiunea 1.9 din ghid).   În situația unui proiect cu mai multe puncte de lucru, în cadrul analizei energetice și declarației de eligibilitate vor fi menționate toate punctele de lucru incluse în cererea de finanțare, inclusiv codurile CAEN autorizate la punctele de lucru respective, pentru care se solicită finanțare.  In cazul unor intreprinderi legate prin persoane fizice, cu puncte de lucru diferite, solicitantul care va depune aplicația este cel care demonstrează dreptul real/de creanță solicitat prin ghidul specific pentru punctul de lucru în cadrul căruia se propun măsurile de eficiență. |

l) solicitantul prezintă dovezi privind rezonabilitatea costurilor pentru investițiile în eficiență energetică pentru care se solicită ajutor de stat;

* *se probează cu oferte (minim 2 oferte) pentru fiecare tip de lucrare prevăzută în proiect și tabelul centralizator al ofertelor (anexat la analiza energetică).*

m) solicitantul prezintă o analiză energetică respectând formatul din anexa 10 la prezentul Ghid, realizată de către un expert autorizat (auditor sau manager energetic), care conține indicatorii specifici energetici inițiali și previzionați, care reprezintă ținte minime de îndeplinit de către beneficiari la sfârșitul perioadei de implementare a proiectului (conform analizei energetice) și ulterior de menținut pe o durată de minimum 5 ani după expirarea datei de implementare a proiectului. În situația IMM-urilor sau întreprinderilor mari înființate în 2021, analiza energetică se va baza pe date previzionate conform consumurilor înregistrate ulterior datei de înființare și va stabili indicatorii energetici specifici angajați de către beneficiar. Nerealizarea indicatorilor specifici energetici de către beneficiar atrage după sine restituirea sumelor primite sub formă de grant proporțional cu gradul de nerealizare al acestora.

*Se probează cu:*

* *Anexa C.9 analiza energetică la cererea de finanțare elaborată conform modelului din Anexa 10 la ghidul Solicitantului*
* *Autorizația expertului autorizat care a realizat analiza energetică (anexa C.10 la cererea de finanțare)*

*Prin expert independent autorizat se înțelege auditor/manager energetic. În funcție de măsurile propuse, auditorul energetic sau managerul energetic își va asuma partea pentru care deține autorizare. Expertul autorizat care realizează analiza energetică este cel aferent tipului de intervenție, respectiv auditor energetic pentru clădire pentru lucrări reabilitare termică.*

n) ) Investițiile incluse în proiect determină o scădere a consumului energetic total al proiectului de minim 10% față de indicatorii energetici specifici inițiali, pe bază de analiză energetică. În situația în care nu se realizează economii de energie de minim 10% proiectul este declarat neeligibil;

*Se probeaza cu analiza energetică (Anexa C.10 la cererea de finanțare) și sectiune descriere tehnică a proiectului*

* *Anexa A3.2 Declaratia de angajament*
* *Anexa A.3.1 Declarația de eligibilitate*
* *Anexa C.11 Declarația privind activitatile desfasurate, alte grafice si planuri solicitate*

**Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.”**

### 2.3.Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020, cu modificările și completările ulterioare;
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene, cu modificările și completările ulterioare;
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de coeziune și de abrogare a Regulamentului (CE) nr. 1084/2006 privind Fondul de coeziune și de abrogare a Regulamentului (CE) nr. 1084/2006;
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 şi 108 din tratat, cu modificările și completările ulterioare;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificăruile și completările ulterioare.
* Legislația națională și europeană în vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

**Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

**Cheltuielile eligibile sunt costurile suplimentare de investiţii necesare promovării producţiei de energie din surse regenerabile. In cadrul schemei de ajutor de stat, acestea sunt determinate conform art. 38, alin. (3), lit. a) din Regulamentul 651/2014, cu modificările și completările ulterioare.**

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform nr. HG 399/2015:

* 1. să fie angajată de către beneficiar şi plătită de acesta în condiţiile legii între 19 septembrie 2022 şi 31 decembrie 2023;
  2. să respecte prevederile art. 65 alin. (2)-(5) din Regulamentul (UE) nr. 1.303/2013, precum și perioada de implementare stabilită de către autoritatea de management prin contractul/decizia/ordinul de finanțare;
  3. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  4. să fie în conformitate cu prevederile programului;
  5. să fie în conformitate cu contractul/decizia/ordinul de finanţare, încheiat între autoritatea de management sau organismul intermediar şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  6. să fie rezonabilă şi necesară realizării operaţiunii;
  7. să respecte prevederile legislaţiei Uniunii Europene şi naţionale aplicabile;
  8. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

***În plus, o cheltuială este eligibilă dacă:***

* activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice

În cadrul OS 11.1, **nu sunt eligibile** următoarele tipuri de cheltuieli (în conformitate cu prevederile Art. 13, lit. h din HG nr. 399/2015):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare
* alte comisioane aferente creditelor
* achiziţia de echipamente second-hand
* amenzi, penalităţi şi cheltuieli de judecată si arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie
* cheltuielile cu activităţi legate de realizarea auditului energetic (solicitat conform Legii nr. 121/2014)

**În plus, nu sunt eligibile următoarele cheltuieli:**

* Cheltuielile cu asistența tehnică de management al proiectului, cu auditul, cheltuielile cu informarea, comunicarea și publicitatea, asistența tehnică, serviciile de supervizare, r nu sunt eligibile.
* Cheltuielile aferente activităților proiectului începute înainte de data depunerii cererii pentru finanțare în cadrul platformei IMM Recover (precum lucrări pregătitoare, obținerea avizelor și autorizațiilor și realizarea analizei energetice, precum și a studiilor tehnice stabilite de standarde și normative pentru pregătirea proiectului), nu sunt considerate drept demarare/începere a lucrărilor, iar costurile aferente acestora nu sunt eligibile pentru finanțare.
* Cheltuielile cu taxe/abonamente/cotizații/acorduri/ autorizații necesare pentru implementarea proiectului, cheltuieli pentru comisioane, cote, taxe, costul creditului.
* Costurile aferente lucrărilor privind consolidările seismice nu sunt eligibile.

În măsura în care reprezintă cheltuieli eligibile, costurile aferente lucrărilor de consolidare la clădiri și construcțiile anexe nu pot depăși 15% din valoarea totală a proiectului.

Cheltuielile proiectului (eligibile și neeligibile) vor fi încadrate în categoriile de cheltuieli din Anexa 5 Categorii de cheltuieli la prezentul Ghid.

|  |
| --- |
| **Atenţie!**  Achizițiile se derulează în conformitate cu prevederile legale, respectiv cu Ordinul MIPE nr. 1284/2016 privind aprobarea procedurii competitive aplicabile solicitantilor/beneficiarilor private pentru atribuirea contractelor de furnizare, servicii sau lucrari finantate din fonduri europene, Legea nr. 98/2016 privind achizițiile publice, Legea 99/2016 privind achizitiile sectoriale |

|  |
| --- |
| **Atenţie!**   * *Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa A3.1 la prezentul Ghid).* |

Atenţie!

În cadrul acestui apel de proiecte nu se acordă prefinanţare.

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
* ORDIN nr. 1.425/2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare;

Pentru proiectele promovate în cadrul prezentului apel de proiecte, **cheltuiala aferentă TVA nu este eligibilă,** fiind deductibilă din perspectiva activităţii economice derulate de solicitant.

***Implementarea financiară a proiectului***

**Baza legală:**

* **Ordonanța de urgență a guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare**

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată așa cum prevede OUG 40/2015. Obligațiile beneficiarului și ale AM referitor la plăți sunt detaliate în conținutul contractului de finanțare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarii au obligația de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management (direcțiile teritoriale), a cererii de rambursare întocmite conform contractului de finanțare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la data la care autoritatea de management dispune de resurse în conturile sale. După efectuarea plății, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul aplicării unor reduceri procentuale de către autoritățile de management în conformitate cu art. 6 alin. (3) din OG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plății.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucratoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

* **Mecanismul decontării cererilor de plată** se aplică beneficiarilor de proiecte finanțate din fonduri europene, alții decât cei prevăzuți la art. 6 alin. (1) - (4) și (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, beneficiarul depune cererea de plată și documentele justificative aferente acesteia.

Beneficiarii alții decât cei prevăzuți la art. 6 și 7 din OUG nr. 40/2015, au obligația de a achita integral contribuția proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor art. 20, alin. (2) și (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unitățile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceștia.

Pentru depunerea de către beneficiar a unor documente adiționale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depășească 10 zile lucrătoare.

***Sumele primite de beneficiar în baza cererilor de plată nu pot fi utilizate pentru o altă destinație decât cea pentru care au fost acordate.***

În termen de maximum 10 zile lucrătoare de la data încasării sumelor virate de către Autoritatea de Management conform art. 20, alin. (8) din OUG nr. 40/2015, beneficiarii au obligația de a depune cererea de rambursare aferentă cererii de plată la Autoritatea de management, în care sunt incluse sumele din facturile decontate prin cererea de plată.

Beneficiarii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Nerespectarea prevederilor alin. (8) de către beneficiari constituie încălcarea contractului de finanțare, autoritatea de management putând decide rezilierea acestuia.

# Capitolul 3. completarea Cererii de Finanţare

Pentru a propune un proiect în vederea finanţării, solicitantul trebuie să completeze o **Cererea de finanțare din platforma IMM Recover.** Elaborarea cererii respective se va realiza conform modelului din Anexa nr. 1, Secțiunea A și va avea obligatoriu anexate următoarele categorii de documente:

* **Documente obligatorii fără de care nu se poate transmite cerere de finanțare în IMM RECOVER**
* Cererea de finanțare SMIS

*(Solicitantul va completa toate câmpurile aplicabile din formatul word al cererii de finanțare din MYSMIS conform modelului din Anexa 1 B la prezentul document. Formularul respectiv va fi salvat în format electronic în pdf, semnat cu semnătură certificată în conformitate cu prevederile legale în vigoare și încărcat în IMM RECOVER).*

* Declarație de eligibilitate a solicitantului

*(Solicitantul va completa modelul corespunzător de declarație din Anexa 3.1 la preentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind încadrarea în categoria IMM - generată de IMM Recover

*(Documentul este generat de IMM Recover. Solicitantul îl va completa cu informațiile corespunzătoare conform modelului de declarație similară din ghid –Anexa 3.3. Documentul va fi semnat cu semnătură certificată în conformitate cu prevederile legale în vigoare și încărcat în IMM RECOVER).*

* Declarație privind încadrarea în categoria IMM - conform ghid

*(Solicitantul va completa modelul corespunzător de declarație din Anexa 3.3 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație de angajament a solicitantului

*(Solicitantul va completa modelul corespunzător de declarație din Anexa 3.2 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind conformitatea cu ajutorul de stat

*(Solicitantul va completa modelul corespunzător de declarație din Anexa 4 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Declarație privind conflictul de interese

*(Solicitantul va completa modelul corespunzător de declarație din Anexa 3.4 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Consimțământ privind prelucrarea datelor cu caracter personal

*(Solicitantul va completa modelul corespunzător de declarație din Anexa 3.6 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Anexă documente confidențiale în proiect

*(Solicitantul va completa modelul corespunzător de declarație din Anexa 3.6 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Act constitutiv

*În cadrul acestei secțiuni se va încărcat un singur document, în format pdf, consolidat, care va conține următoarele:*

* + - *după caz: act constitutiv, contract de societate, statut, actualizate în formă consolidată, (Forma consolidată a documentelor statutare se referă la forma actualizată a acestor documente, care corespunde cu informațiile din certificatul constatator ORC, nu la o formă care să conțină mențiuni cu privire la toate modificările efectuate până la momentul consolidării). Informațiile din documentele statutare trebuie să corespundă cu informațiile ce reies din Certificatul constatator ORC. Documentele statutare doveditoare trebuie să fie în conformitate cu legislația în vigoare la data depunerii cererii de finanțare.*
    - *situațiile financiare anuale ale solcitantului și întreprinderilor legate/partenere, aferente exercițiului fiscal anterior depunerii cererii de finanțare, inclusiv dovada depunerii la Ministerul Finantelor (recipisa). Situațiile financiare anuale depuse vor fi aprobate de organele statutare ale solicitantului, în conformitate cu prevederile legale în vigoare. Situațiiel financiare vor cuprinde: Bilanţul prescurtat (Formular 10), Contul de profit şi pierdere (Formular 20), Datele informative (Formular 30), Situația activelor imobilizate (Formular 40)*

*Vă atragem atenția că limita maximă a fisierului nu poate să depășească 50 MB.*

* Certificat constatator extins

*Se va încarca în format pdf, cu semnatoră electronică autorizată în conformitate cu prevederile legale în vigoare Certificatul constatator - Furnizare informații extinse, emis de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii cererii de finanțare. Este acceptat inclusiv documentul furnizat online de către ONRC, prin serviciul InfoCert. Documentele furnizate prin InfoCert se supun dispoziţiilor Legii nr. 455/2001, privind semnătura electronică (cu modificările şi completările ulterioare) şi dispoziţiilor Legii nr. 451/2004 privind marca temporală (cu modificarile şi completările ulterioare) şi conţin următoarele elemente de siguranţă:*

* *Semnătura electronică calificată - asigură autenticitatea, integritatea, non-repudierea (certitudinea că a fost emis de către ONRC), confidenţialitatea documentului şi este legată de datele în formă electronică la care se raportează, în aşa fel încât orice modificare ulterioară a acestora este identificabilă;*
* *Marcare temporală – asigură o amprentă unică a documentului, care atestă faptul că documentul a fost emis la data şi ora precizată, confirmând existenţa informaţiilor semnate la un anumit moment de timp;*
* *Watermark (marcaj grafic pe fundalul doumentului) - reprezintă o modalitate de protecţie a documentului, ce împiedică falsificarea sau copierea neautorizată a acestuia;*
* *Cod de bare – cod unic de identificare aplicat documentului, care oferă avantajul de a codifica informaţii despre cererea prin care s-a eliberat documentul, printr-un şir de caractere, care ulterior poate fi verificat prin accesarea funcţionalităţii de "Verificare document" din cadrul serviciului online InfoCert.*
* Certificat de atestare fiscală buget de stat și bugetele locale

*(Se va anexa extrasul de atestare fiscală trebuie să fie în termen de valabilitate. Solicitantul, prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic. Certificatul privind obligațiile de plată de la bugetul local se depune pentru fiecare punct de lucru situat în cadrul unei unități administrativ teritoriale distincte, chiar dacă activitățile prestate (la nivel de cod CAEN) în fiecare punct de lucru sunt diferite. Documentul consolidat se anexează în format pdf, asumat de solicitant cu semnătură electronică extinsă).*

* Certificat de cazier fiscal al solicitantului

*(Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal. Documentul se anexează în format pdf, asumat de solicitant cu semnătură electronică extinsă).*

* Cazier judiciar al reprezentantului legal

*(Certificatul de cazier judiciar trebuie să fie în termen de valabilitate, conform prevederilor OG nr. 290/2004 privind cazierul judiciar. Documentul se anexează în format pdf, asumat de solicitant cu semnătură electronică extinsă).*

* Scrisoare de intenţie emisă de o instituţie bancară valabilă

*(Se anexează scrisoarea de intenție angajantă emisă de o institutie bancara valabila pe durata de implementare a proiectului (care sa dovedeasca capacitatea financiara privind derularea activitatilor pentru solicitantii care nu pot face dovada cifrei de afaceri in cel putin unul din ultimii trei ani fiscali. Aceasta trebuie să aibă o valoare care să acopere contributia solicitantului la cheltuielile eligibile si cheltuielile neeligibile. Documentul se anexează în format pdf, asumat de solicitant cu semnătură electronică extinsă).*

* Declarație privind activitățile desfășurate, alte grafice și planuri solicitate (Anexa C.11 completată conform model Anexa 13 la Ghidul solicitantului)

*(Solicitantul va completa modelul corespunzător de declarație din Anexa 4 la prezentul document, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER).*

* Hotărârea de aprobare a proiectului și a indicatorilor asociați acestuia (hotărâre a organelor satutare, respectiv a asociaților/ AGA, sau conform prevederilor legale în vigoare)

*Documentul va conține cel puțin următoarele elemente: denumirea proiectului, valaorea totală, valoarea eligibilă/ne eligiblă, contribuția proprie, valoarea nerambursabilă solicitată. De asemenea, hotârârea va conține, următoarele:*

* + - *angajamentul entității cu privire la acordul privind rambursarea proporțională a finanțării nerambursabile acordate, inclusiv cu dobânzile și penalitățile aplicabile în cazul în care nu este menținută investiția pe întreaga perioadă de durabilitate, respectiv 5 ani de la efectuare plății finale în cadrul contractului de finanțare.*
    - *cheltuielile cu operarea şi întreţinerea investiţiei după finalizarea proiectului, pe întreaga perioadă de durabilitate*
    - *anexa cu indicatorii proiectului.*

*Documentul se anexează în format pdf, asumat de solicitant cu semnătură electronică extinsă.*

* Documente privind demonstrarea drepturilor reale/de creanță asupra imobilui, inclusiv extras de carte funciară (se vor anexa toate documentele solicitate la secțiunea 2.2, lit. k) din prezentul ghid pentru demonstrarea drepturilor respective)

*(Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Analiză energetică (inclusiv cu anexele aferente)

*(Solicitantul va completa modelul corespunzător de declarație din Anexa 10 la prezentul document, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Autorizație auditor / manager energetic

*(Documentul se anexează consolidat în format pdf, asumat de solicitant cu semnătură electronică extinsă. Autorizația trebuie să fie valabilă la momentul încheierii procesului verbal de recepție a analizei energetice.)*

* Declarație de consum

*(Se va anexa fișierul în format pdf, consolidat, asumat de solicitant cu semnătură electronică extinsă, care va conține declarația de consum total anual de energie și dovada depunerii Declarației la Mininisterul Energiei a declaratiei de consum, acolo unde este cazul / Declarația pe proprie răspundere privind obligativitatea/neobligativitatea transmiterii declaraţiei de consum total de energie şi a chestionarului de analiză energetică la autoritatea abilitată, conform prevederile Legii nr. 121/2014 privind eficienţa energetică).*

* Documente privind rezonabilitatea costurilor -50 Mb

*(Documentul se anexează consolidat în format pdf, asumat de solicitant cu semnătură electronică extinsă. Vă atragem atenția că limita maximă a fisierului nu poate să depășească 50 MB.)*

* Contract de furnizare a energiei electrice și/sau a gazelor naturale, obligatoriu, sau a energiei termice, după caz

*(Documentul se anexează consolidat în format pdf, asumat de solicitant cu semnătură electronică extinsă.)*

* Analiza financiară recomandată

*(Solicitantul va completa modelul corespunzător de declarație din Anexa 9 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă.)*

* Indicatori de mediu

*(Solicitantul va completa modelul corespunzător de declarație din Anexa 7 la prezentul Ghid, o va salva în pdf în, o va semna electronic cu semnătură certificată în conformitate cu prevederile legale în vigoare și o va încărca în IMM RECOVER. Documentul se anexează consolidat în format pdf, asumat de solicitant cu semnătură electronică extinsă.)*

* Decizia etapei de încadrare/Clasarea notificării

*(Se va anexa in format pdf decizia etapei de încadrare a proiectului în procedura de evaluare a impactului asupra mediului sau clasarea notificării (doar pentru proiectele care implică lucrări de construire/lucrări pentru care este necesară emiterea certificatului de urbanism şi a autorizaţiei de construire). Pentru proiectele pentru care nu este necesară emiterea autorizației de construire, solicitantul va anexa o declarație pe proprie răspundere a reprezentantului legal, cu justificarea acestui aspect pentru a putea transmite cererea de finanțare în IMM Recover).*

**Documente obligatorii fără de care nu se poate transmite cerere de finanțare în IMM RECOVER pentru proiectele pentru care este necesara autorizația de construire**

* Certificat de urbanism

*(Este obligatorie anexarea la cererea de finanțare a certificatului de urbanism. Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire (acesta fiind scopul specificat în certificatul de urbanism). Certificatul de urbanism trebuie să fie valabil la data depunerii cererii de finanţare. Singura excepţie acceptată de la această regulă este reprezentată de anexarea, la dosarul cererii de finanţare a autorizaţiei de construire, valabilă la data depunerii cererii de finanțare. În acest ultim caz, autorizația de construire este obligatorie de la depunerea cererii de finanțare. Cu toate acestea proiectul trebuie să îndeplinească criteriul privind faptul că investiția nu trebuie să fie încheiată în mod fizic sau implementată integral înainte de transmiterea cererii de finanțare. Documentul se anexează consolidat în format pdf, asumat de solicitant cu semnătură electronică extinsă.)*

* Devizul general

*(Devizul general trebuie să prezinte data elaborării/actualizării, să fie semnat de către elaboratorul documentaţiei tehnico-economice. Documentul se anexează consolidat în format pdf, asumat de solicitant cu semnătură electronică extinsă.)*

**Documente obligatorii in anumite conditii**

* Împuternicire semnare cerere de finantare și/sau contract

*(Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna declarațiile date în nume propriu de către reprezentantul legal al solicitantului transmise.)*

Aceastea se vor transmite prin sistemul informatic IMMRecover. Având în vedere faptul că, în conformitate cu art 2, lit. b) din OUG 122/2022, administratorul tehnic al sistemului informatic de gestionare a schemei de ajutor de stat nu este Ministerul Investițiilor și proiectelor Europene, acesta neavând atribuții în dezvoltarea și asigurarea mentenanței respectivului sistem, eventualele inconveniențe în desfășurarea procesului nu cade în responsabilitatea finanțatorului.

Având în vedere faptul că, în conformitate cu art 2, lit. b din OUG 122/2022, administratorul tehnic al sistemului informatic de gestionare a schemei de ajutor de stat nu este Ministerul Investițiilor și Proiectelor Europene, acesta neavând atribuții în dezvoltarea și asigurarea mentenanței respectivului sistem, eventualele inconveniențe în desfășurarea procesului nu cad în responsabilitatea finanțatorului.

### 3.1. Înregistrarea solicitantului în sistem

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul <https://granturi.imm.gov.ro/#/home> . A se vedea Anexa 1a la prezentul ghid.

### 3.2. Modalitatea de completare a Cererii de finanţare MySMIS

Elaborarea Cererii de finanţare din IMM Recover se va face conform modelelor din Anexa nr.1a. Câmpurile Cererii de finanţare corespund câmpurilor din IMMRecover. Completarea Cererii de finanțare din MySMIS, anexă la cererea din IMM Recover, se va realiza onform modelului Anexa 1b la prezentul Ghid. Ambele formulare vor constitui sunt obligatorii, inclusiv anexele la acestea și vor constitui o anexă consolidată la contractul de finanțare.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

**În vederea completării Cererii de finanţare trebuie avută în vedere anexarea tuturor documentelor menţionate în prezentul ghid.**

|  |
| --- |
| ***Important!***  Solicitantul are obligaţia să verifice ataşarea tuturor anexelor obligatorii la cererea de finanţare în format electronic. În cazul în care se constată, la nivelul evaluării că solicitantul nu a ataşat anexele obligatorii specifice, proiectul va fi respins pentru nerespectarea condiţiilor din prezentul ghid.  De asemenea, anexele care sunt incomplete, ilizibile sau care nu sunt semnate conduc la respingerea cererii de finanţare. Pentru a se asigura că formularul cererii de finanţare respectă criteriile de eligibilitae şi este însoţit de toate anexele cerute, se recomandă completarea Fişa de control a Cererii de finanţare IMM Recover. |

### 3.3.1 Obiectivele şi rezultatele proiectului

Obiectivul general al proiectului va fi stabilit în directă corelare cu *Obiectivul Specific 11.1* ***Eficiență energetică și utilizarea energiei din surse regenerabile pentru consumul propriu la nivelul întreprinderilor*** şi cu acţiunea de finanţare, conform secţiunii 1.3.1., în conformitate cu indicaţiile din Anexa 1b. Fiecărui obiectiv îi va fi atribuit un rezultat.

Rezultatele vor fi corelate cu rezultatele aşteptate la Obiectivul Specific 11.1, respectiv eficiență energetică la nivelul IMM-urilor și întreprinderilor mari.

Toate obiectivele specifice vor fi asociate cu rezultate concrete şi vor fi cuantificate în indicatori.

### 3.3.2. Context şi justificare

Descrierea proiectului (se completează la secţiunea Context şi Justificare) va indica un minim de informaţii cu privire la următoarele aspecte:

* Contextul în care este propus proiectul precum și complementaritatea cu alte proiecte finanțate din fonduri europene sau alte surse;
* Situația actuală a clădirilor industriale și construcțiilor anexe și/sau a clădirilor pentru prestări servicii și construcții anexe

Cerinţele suplimentare sunt prezentate în secţiunea relevantă din Anexa 1a.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***Totodată, se va evidenția corelarea cu Programul de imbunătățire a eficienței energetice, în anul anterior depunerii cererii de finanțare.***

### 3.3.3 Sustenabilitate

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). Se va descrie, de asemenea, modul în care vor fi folosite rezultatele proiectului, interacţiunea acestora cu alte activităţi realizate de către solicitant.

De asemenea, se vor descrie măsurile suplimentare care vor fi implementate pentru eficientizarea consumului de energie în vederea atingerii obiectivului propus prin proiect.

Solicitantul va descrie cum va asigura desfășurarea activității operaționale sau curente și cum va menține parametrii energetici specifici la care s-a angajat pentru o perioadă de minimum 5 ani după expirarea duratei de implementare a proiectului.

### 3.3.4 Relevanţă

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Planul Naţional de Acţiune în Domeniul Eficienţei Energetice III (PNAEE III) şi** la implementarea ariei prioritare din **Strategia UE pentru regiunea Dunării** (**SUERD**);Corelările cu legislaţia naţională în domeniu şi Directiva 2012/27/UE a Parlamentului European si a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE.
  + .

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

### 3.3.5 Riscuri

În cadrul acestui capitol vor fi identificate riscurile care pot să împieteze asupra implementării proiectului în calendarul propus, cum ar fi de exemplu: întârzieri în procedura de achiziție publică etc. și vor fi identificați factorii responsabili cu urmărirea și evitarea producerii lor. De asemenea, vor fi identificate riscurile care pot să apară în perioada de operare a proiectului.

Pentru riscurile identificate vor fi propuse măsuri de reducere a producerii lor.

### 3.3.6 Complementaritate

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

Întrucât proiectele sunt punctate suplimentar pentru asigurarea complementarităţii cu proiecte implementate de alţi beneficiari, proiectele pentru care se aplică acest principiu vor fi prezentate într-o anexă.

### 3.3.7 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Investițiilor și Proiectelor Europene.*

***Egalitatea de şanse:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cerera de finanţare va detalia modul în care legislaţia aplicabilă va fi respectată în selecţia membrilor UIP şi a experţilor implicaţi în implementarea proiectului, precum şi ulterior în activitatea întreprinderii.

Pentru proiectele care au componente de infrastructură se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de monitorizare a consumului de energie asupra celorlalte aspecte de mediu.

### 3.3.8. Descrierea investiţiei

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care adresează problemele identificate;
* Date generale privind investiția propusă;
* Se vor descrie principalele componente ale proiectului, corelat cu probleme identificate.și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

Cerinţe specifice suplimentare sunt prezentate în secţiunea relevantă din Anexa 1B Cererea de finanțare.

### 3.3.9 Analiza energetică

Analiza energetică va fi elaborată conform modelului, prezentat în Anexa 10 la prezentul ghid. Aceasta se va încărca în IMM Recover.

Rolul analizei energetice este acela de a justifica investiția în contextul dezvoltării globale a întreprinderii și de stabili indicatorii energetici specifici angajați de către beneficiar.

În situația în care activitatea productivă a întreprinderii pentru imobilul analizat nu acoperă o perioadă de 12 luni calendaristice anterioare realizării analizei energetice, analiza se va ajusta, prin extrapolare la acoperirea analizei pentru unitatea de timp menționată (an calendaristic) luându-se în considerare următorii factori de ajustare: lunile de consum vara/iarna, evoluția activității productive, etc. Astfel, sunt luate în considerare ipoteze de calcul în analiza pentru a stabili care ar fi consumul pe un an înainte de depunerea cererii de finanțare pentru ca ulterior, prin măsurile de eficiența energetică, să se propună o reducere a consumului cu minim 10%. Astfel, analiza energetică se va baza pe date previzionate conform consumurilor înregistrate după data de achiziționare a imobilului, dar nu mai vechi de ultimile 12 luni anterioare lunei depunerii cererii de finanțare. Cu toate acestea consumul pentru anul de referință trebuie demonstrat.

Atunci când contractul de furnizare de energie nu acoperă o perioadă egală cu 12 luni calendaristice anterioare depunerii de finantare, analiza energetică se va baza pe date previzionate și va stabili indicatorii energetici specifici angajați de către beneficiar.

La finalizarea implementării proiectului se va prezenta un audit energetic care certifică rezultatele obținute întocmit de auditorul energetic specializat pe tipul de intervenție.

Se va atașa : Anexa C.9 Analiză energetică, realizată de către un expert independent/autorizat, care conţine indicatorii specifici energetici iniţiali şi previzionaţi, care reprezintă ţinte minime de îndeplinit de către beneficiari la sfârşitul perioadei de implementare a proiectului şi ulterior de menţinut pe o durată de minimum 5 ani după expirarea datei de implementare a proiectului. În situaţia IMM-urilor sau întreprinderilor mari nou-înfiinţate sau în cazul în care nu există contracte de furnizare la locul de implementare, analiza energetică se va baza pe date previzionate şi va stabili indicatorii energetici specifici angajaţi de către beneficiar

|  |
| --- |
| **Atenţie !**  Auditul energetic nu este un document obligatoriu cerut de Ghidul Solicitantului. Cu toate acestea, acolo unde există obligația legală ca acest document să fie intocmit, solicitantul are obligația de a respecta prevederile legale. Prin Ghidul Solicitantului se solicită anexarea la cererea de finanțare doar a documentelor privind analiza energetică și declarația de consum, conform prevederilor OUG 112/2022, cu modificările și completările ulterioare. Modelul de analiză energetică furnizat ca anexa la Ghid este corelat cu normativul privind auditul energetic privind eficiența energetică în clădiri.  Cheltuielile cu auditul energetic nu sunt eligibile. |
| **Atenţie !**  Având în vedere că analiza energetică este realizată prin raportare la locul de implementare aferent proiectului (documentul de baza prin care se asigură obiectivul de reducere a consumului), locul de implementare nu se poate modifica după depunerea cererii de finanțare, pe toată perioada de evaluare, selecție, contractare, implementare, durabilitate. |

### 3.3.11. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect.

În cazul în care se consideră necesar, se poate desemna o persoană de contact, care să asigure schimbul permanent de informaţii cu Autoritatea de Management. Persoana de contact poate să fie aceeaşi persoană cu managerul de proiect/responsabilul de proiect. Este obligatoriu ca managerul de proiect trebuie să fie angajat al solicitantului.

**Managementul de proiect** poate fi realizat cu personal propriu sau mixt (personal propriu şi externalizare).

### 3.3.12. Elaborarea bugetului şi categoriile de cheltuieli

Bugetul proiectului va fi defalcat pe ani şi pe activităţi, conform formatului din cererea de finanţare MySMIS.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cererilor de plată ce vor fi anexe la contractul de finanţare.

Solicitantul va încărca in aplicația IMM Recover bugetul proiectului întocmit conform sheet Buget CF din anexa 9 Model financiar la Ghidul Solicitantului, cu încadrarea cheltuielilor proiectului în categoriile de cheltuieli din Anexa 5 la Ghidul Solicitantului.

De asemenea, se va încărca și Devizul general proiectului (anexa C.13).

În cazul în care solicitantul optează pentru cofinanțarea cheltuielilor eligibile peste pragul de 500.000 euro, suma suplimentară acoperită de solicitant va intra în calculul valorii eligibile totale a proiectului, iar valoarea cofinanțării publice se va diminua sub 100%. În această situație, în procesul de rambursare a cheltuielilor efectuate, beneficiarul va primi sumele calculate procentual ca fiind rata de cofinanțare publică, dar nu mai mult de 500.000 euro.

***3.3.13 Evaluarea Impactului asupra Mediului (EIM)***

În conformitate cu Legea nr. 292/2018 privind evaluarea impactului anumitor proiecte publice şi private asupra mediului, procedura de evaluare a impactului asupra mediului se realizează în etape, după cum urmează:

a) etapa de încadrare a proiectului în procedura de evaluare a impactului asupra mediului;

b) etapa de definire a domeniului evaluării şi de realizare a raportului privind impactul asupra mediului;

c) etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a) mai sus menționată sau clasarea notificării.

Pentru proiectele care implică lucrări de construire/lucrări pentru care este necesară emiterea certificatului de urbanism şi a autorizaţiei de construire, la depunerea cererii de finanțare solicitantul va depune dovada derularii procedurii de evaluare a impactului asupra mediului conform deciziei etapei de încadrare a proiectului sau clasarea notificării (după caz)

Se vor atașa: Anexa C.3 Documentul administrativ eliberat de autoritatea competenta de mediu privind impactul proiectului asupra mediului, respectiv actul de reglementare/Clasarea notificării (după caz)

***3.3.14 Analiza financiară***

Solicitantul va încărca în aplicația IMM Recover Analiza financiară în format pdf, întocmită conform anexei 9 Model financiar la Ghidul Solicitantului. Aceasta va fi asumată de către reprezentantul legal.

În MySMIS, analiza financiară va fi încărcat atât în format pdf, cât și în format excel pentru facilitarea verificării.

Se va atașa: Anexa C.1. Analiza financiara

***3.3.15 Documentația tehnico-economică***

Pentru proiectele care propun măsuri de eficiență energetică ce necesită autorizație de construire, în conformitate cu Legea 50/1991, documentația tehnică este obligatoriu a fi anexată în ultima formă existentă la data depunerii cererii de finanțare (certificat de urbanism, SF/DALI, proiect tehnic, inclusiv devizul general). Documentația se va realiza conform prevederilor H.G. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cheltuielile cu realizarea acesteia fiind considerate cheltuieli neeligibile.

Obținerea avizelor/autorizațiilor necesare pentru realizarea obiectivului proiectului este responsabilitatea solicitantului la finanțare. Prezentarea acestor documente se va realiza ulterior intrării în vigoare a contractului de finanțare, în etapa de monitorizare.

Se vor atașa: Anexa C.2. Certificat de urbanism, Anexa C.14 Documentația tehnico-economică (conf. HG 907/2016)

|  |
| --- |
| **Atenţie !**  *Depunerea cererii de finanţare în IMM Recover nu reprezintă un angajament privind finanţarea din fonduri europene, toate riscurile generate de neaprobarea finanţării vor fi exclusiv în sarcina solicitantului.* |

# Capitolul 4. procesul de evaluare şi selecţie

Pentru a beneficia de ajutorul de stat în cadrul prezentului ghid, solicitantul va depune o cerere de finanțare prin intermediul platformei IMM-RECOVER, cu documentele obligatorii menționate la capitolul 3. Evaluarea și contractarea proiectelor, precum și soluționarea contestațiilor se realizează în cadrul platformei anterior menționate.

### 4.1 Etapa evaluare în IMM RECOVER

Procesul de evaluare și selecție a proiectelor se va realiza prin intermediul platformei IMM RECOVER iar ulterior se vor desfășura verificări la nivelul direcțiilor de specialitate din cadrul Ministerului Investițiilor și Proiectelor Europene, pe baza datelor/documentelor încărcate de solicitant în IMM RECOVER/MySMIS.

IMM RECOVER va asigura evaluarea cererilor de finanțare pe baza datelor introduse de către solicitanți în sistem. IMM RECOVER va realiza atât o verificare administrativă și de eligibilitate cât și o evaluare tehnico economică, conform anexei 2.1 la prezentul ghid, astfel:

* o verificare administrativă și de eligibilitate prin conexiune la bazele de date ale ANAF, ONRC etc,
* o evaluare tehnico economică prin calcularea punctajelor aferente criteriilor stabilite prin prezentul ghid, pe baza datelor introduse de solicitant în aplicație.

Evaluarea și selecția proiectelor se realizează prin intermediul platformei IMM-RECOVER, iar proiectele care întrunesc un punctaj de minim 50 de puncte, prin aplicarea criteriilor din Anexa 2.1, sunt selectate spre finanțare în ordinea descrescătoare a punctajelor și în limita bugetului pentru fiecare apel de proiecte lansat prin prezentul ghid. La punctaje egale, departajarea se face în funcție de punctajul obținut la criteriul/criteriile C1).

În cazul în care se păstrează egalitatea, se ia în considerare punctajul obținut la criteriul următor.

Punctajul total acordat proiectului reprezintă suma punctajelor acordate pentru fiecare criteriu în parte, respectiv între 0 – 100.

Un solicitant care își desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt definite conform prezentei schemei aplicabile și prezentului ghid, poate beneficia de finanțare pentru domeniile de activitate eligibile, cu condiția prezentării documentelor contabile care atestă separarea evidenței acestor activități, atașate la categoria Certificat constatator de la Registrul Comerţului din IMM Recover.

Obţinerea punctajului minim pentru fiecare criteriu nu asigură promovarea spre finanţare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim **50 de puncte**.

După finalizarea procesului de evaluare în IMM RECOVER, acesta din urmă va stabili clasamentul final pentru fiecare nivel de apel în parte, pe baza punctajelor acordate. Astfel , se vor realiza 2 liste de proiecte pentru fiecare apel lansat prin prezentul ghid, care vor fi actualizate permanent pe pagina de internet a MIPE (www.mfe.gov.ro):

* proiecte propuse pentru finanţare;
* proiecte respinse

Pentru fiecare dintre proiectele incluse în cadrul listelor anterior menționate, prin platforma IMM RECOVER se va transmite o notificare cu privire la acceptarea/respingerea cererii de finanțare.

În cazul proiectelor respinse, AM POIM va comunica solicitantului motivele respingerii cererii de finanţare/fișei IMM RECOVER.

Acolo unde este cazul, AMPOIM va informa în scris beneficiarul, cu privire la valoarea ajutorului de minimis acordat, cu referire expresă la prevederile Regulamentului (UE) nr. 651/2014 AL Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

**4.2 Depunerea și soluționarea contestațiilor in platforma IMM RECOVER**

În situaţia în care solicitanţii sunt nemulţumiţi de respingerea proiectului în IMM RECOVER, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 30 zile de la comunicarea rezultatului prin platforma IMM RECOVER.

Soluţionarea contestaţiilor se va face în termen de maxim 30 de zile.

Pentru a putea fi luate în considerare, contestaţiile trebuie să respecte următoarele cerinţe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a comunicării din IMM RECOVER a rezultatului procesului de evaluare;
* Semnătura reprezentantului legal;
* Data formulării contestaţiei;

Contestaţiile sunt analizate şi soluţionate în termen de maxim 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în IMM RECOVER asupra deciziei comisiei.

**4.3 Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare în IMM RECOVER, pentru proiectele care au îndeplinit punctajul minim, AM POIM aprobă lista de proiecte propuse spre finanțare. Pentru acestea se demarează etapa de contractare şi transmite solicitantului contractul de finanțare prin IMM RECOVER, în vederea semnării de către reprezentantul legal.

Contactul de finanţare va fi semnat de către reprezentanţii AM POIM şi reprezentantul legal al solicitantului, contractul de finanţare intrând în vigoare la data semnării ultimei părţi semnatare. Semnarea contractului de finanțare se realizează cu semnătură electronică extinsă, certificată în conformitate cu prevederile legale în vigoare de către toate părțile semnatare.

Solicitantul are obligaţia de a semna în termen de 5 zile de la data primirii, contractul de finanțare. În cazul în care solicitantul nu respectă termenul de semnare, AM POIM îşi rezervă dreptul de a respinge finanţarea cererii.

Data întrării în vigoare a contractului de finanțare este data ultimei semnături.

Beneficiarul trebuie să păstreze şi să pună la dispoziţia organismelor abilitate, după finalizarea perioadei de implementare a proiectului, inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

## 4.4 Etapa de verificare în MYSMIS

Ulterior finalizării procesului de evaluare IMM RECOVER, după semnarea contractului de finanțare, pe baza datelor/documentelor încărcate în MySMIS (documente/date care au stat la baza rezultatului din IMM RECOVER), AM POIM va efectua verificarea cererilor de finanțare în MYSMIS.

Pentru verificarea în MYSMIS a proiectului este necesară îndeplinirea următoarelor condiții:

* Încărcarea în MYSMIS a cererii de finanțare însoțită de Fișa IMM RECOVER și toate documentele încărcate inițial în IMM RECOVER (în conformitate cu prevederile cap. 3 din prezentul ghid);
* toate documentele încărcate în MYSMIS respectă cerințele și modelele din cadrul prezentului ghid și sunt aceleași cu cele încărcate în IMM RECOVER;
* Verificarea faptului că datele introduse de solicitant în IMM RECOVER pe baza cărora au fost acordate punctajele în cadrul platformei sunt în corelare cu analiza energetică și cu celelate documente anexate la cererea de finanțare;
* pentru a fi admisă, propunerea trebuie să obțină răspuns pozitiv („Da”) la toate întrebările din cadrul grilei de verificare MYSMIS, în caz contrar, proiectul fiind declarat ne-eligibil aplicându-se prevederile contractului de finanțare;

Grila de verificare MYSMIS se regăsește în Anexa 2.2 la prezentul ghid.

În urma verificării în MYSMIS a proiectului, dacă se constată respectarea de către Beneficiar/Proiect a criteriilor de eligibilitate /conformitate/ evaluare menționate în prezentul ghid, inclusiv condițiilor pentru contractare, fiind emisă o notă de aprobare finală. În cazul constatării unor informații lipsă/ neclarități fată de cele depuse de către solicitant se va emite nota de respingere a proiectului, fiind aplicabile prevederile contractuale incidente.

Pe baza Notei de respingere a proiectului AM POIM va rezilia contractul de finanțare semnat cu solicitantul și va putea informa organele de abilitate având în vedere declarațiile depuse de solicitant sub sancțiunile Codului Penal.

**4.5 Depunerea și soluționarea contestațiilor după verificarea în MYSMIS**

Ulterior emiterii Notei de respingere a proiectului, transmiterii comunicării de respingere și rezilierii contractului de finanțare, solicitantul va putea contesta în termen de 30 zile de la comunicarea rezilierii.

Contestaţiile sunt analizate şi soluţionate în termen de maxim 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunţat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM.

Contestatarul este informat asupra deciziei comisiei de soluțioanare a contestației depuse.

# **Anexe**

## Anexa 1.A Fișa IMM Recover

## Anexa 1.B Cerere de finanțare MySMIS

## Anexa 2.1 Grila de verificare IMM Recover

## Anexa 2.2 Grila verificare MySMIS

## Anexa 3. Modele de declarații și formulare anexe la cererea de finanțare (de eligibilitate, angajament, conflict de interese, declaraţie privind încadrarea în categoria IMM – generată de IMM Recover și declaraţie privind încadrarea în categoria IMM- conform ghidului, declarație prin obigativitatea/neobligativitatea depunerii declarației de consum, necesitatea emiterii autorizației de construire, asumarea ipotecii/gajului)

## Anexa 4 Decarația privind conformitatea cu ajutorul de stat

## Anexa 5. Categorii de cheltuieli indicative pentru proiectele finanțate în cadrul OS 11.1

## Anexa 6. Model orientativ al contractului de finanțare

## Anexa 7. Indicatori de mediu

## Anexa 8. Tabel plan informare si publicitate 9in IMM Recover se va atașa într-un document consolidat impreună cu Anexa C.11 Declarația privind activitățile defășurate, alte grafice și planuri solicitate)

## Anexa 9. Model financiar recomandat

## Anexa 10. Model cadru analiză energetică

**Anexa 11 Fișa control MySMIS**

## Anexa 12 Lista coduri CAEN 10 si 11 cu alocare separată

**Anexa 13 Declarație privind activitățile desfășurate, alte grafice și planuri solicitată**

**Anexa 14 Reguli principii aplicabile privind completarea declarației IMM**